
AJUNTAMENT DE
Vilanovai la Geltru





SESSIÓ ORDINÀRIA DEL PLE DE L’AJUNTAMENT 
DE 14 DE GENER DE 2013
Acta núm. 1
Assistents: 

      




      NEUS LLOVERAS I MASSANA
GERARD MARTÍ FIGUERAS I ALBÀ

GLÒRIA GARCÍA I PRIETO

MIQUEL ÀNGEL GARGALLO SERRANO

MARIA JOSEP RIBA HUGUET

JOAN GIRIBET DE SEBASTIÁN

BLANCA ALBÀ I PUJOL

JOAN IGNASI ELENA GARCÍA

ENCARNA GRIFELL MARTÍN

JUAN LUIS RUIZ LÓPEZ
ORIOL ESCALAS NOLLA

JOAN MARTORELL MASÓ

CLÀUDIA DURAN MAS
XAVIER CARBONELL CIRAUQUI

GERARD LLOBET SÁNCHEZ
MIGUEL ÁNGEL IGLESIAS MONTOUTO
SANTIAGO RODRÍGUEZ SERRA

CARMEN MARÍA RODRÍGUEZ MARTÍNEZ

FRANCISCO ÁLVAREZ MARÍN

MARC FONT I RIMBAU

MARTA RIUS GALLART

IOLANDA SÁNCHEZ ALCARAZ

MANEL CLAVER ROSO

ORDRE DEL DIA

   1.
Aprovació, si s’escau, de l’esborrany de l’acta de la sessió ordinària del Ple de l’Ajuntament de 2 de juliol de 2012.  


SERVEIS A LES PERSONES

   2.
Ratificació del Decret núm. exp. 000286/2012-RH sobre contractació d’un professor per a l’Escola i Conservatori Municipal de Música Mestre Montserrat.


SOCIETAT DEL CONEIXEMENT I SERVEIS PERSONALS SECTORIALS

   3.
Ratificació de l’acord de la JGL de 27 de novembre de 2012, de pròrroga de la vigència del Pla municipal per a la igualtat d’oportunitats entre dones i homes de l’Ajuntament de Vilanova i la Geltrú.

   4.
Ratificació dels convenis del circuit d’oci nocturn: conveni amb l’Associació cultural i festiva Can Pistraus i conveni amb l’Associació Penya Filatèlica.

   5.
Aprovació, si escau, del Manifest de defensa del model d’escola catalana.


PROMOCIÓ DE LA CIUTAT

   6.
Ratificació de l’acord de JGL de 4 de desembre de 2012, de modificació de l’encàrrec de gestió a l’EPEL Neàpolis per a la gestió del Projecte “Vilanova i la Geltrú, ciutat intel·ligent”.

SERVEIS A LA CIUTAT

   7.
Ratificació de la segona Addenda al conveni de col·laboració urbanística i de resolució extrajudicial entre l’Ajuntament de Vilanova i la Geltrú i la Societat Mercantil Subirats Berenguer Immobiliària, SA. 

   8.
Ratificar l’acord de JGL de 18 de desembre de 2012, d’aprovació del plec de prescripcions tècniques per a una concessió demanial per a la gestió i vigilància d’un aparcament de bicicletes situat a la plaça d’Eduard Maristany i aprovació de la concessió demanial a l’empresa Formació i Treball, Fundació Privada.
   9.
Ratificar els acords de JGL de 18 de desembre de 2012, d’aprovació de la revisió de preus de l’empresa VALORIZA, concessionària del servei de neteja i recollida de residus al municipi, durant els anys 2011 i 2012.
10.
Ratificar l’acord de JGL de 18 de desembre de 2012, d’aprovació de la tarifa de l’aparcament de SABA, SA, situat a la pl. Soler i Carbonell, per a l’any 2013.
11.
Ratificar l’acord de JGL de 8 de gener de 2013, d’augment de les tarifes del servei d’autotaxi per al 2013.

 
PROPOSICIONS DE L’ALCALDIA


SOCIETAT DEL CONEIXEMENT I SERVEIS PERSONALS SECTORIALS

 12. 
Ratificació del Decret d’Alcaldia d’aprovació del conveni amb la Unió Vilanovina en relació amb l’activitat d’oci nocturn la nit de reis.


PROMOCIÓ DE LA CIUTAT

 13.
Ratificació de l’acord de JGL de 27 de novembre de 2012, d’aprovació del conveni amb l’EPEL Neàpolis i Cineclub Sala 1.

 14.
Ratificar l’acord de JGL de 18 de desembre de 2012, d’adequació d’un espai a la Plataforma de Serveis a les Persones per a la realització d’un cowork d’empreses dedicades a la salut, nutrició i esport.

 15.
Aprovació, si escau, de l’extinció de la llicència de la parada núm. 1 del Mercat de Mar a favor de l’Ajuntament.


CONTROL DELS ÒRGANS DE LA CORPORACIÓ

 16.
Donar compte de diversos decrets referents al cartipàs municipal:

· Decret de restitució de competències al Sr. FRANCESC XAVIER SÁNCHEZ VERA.

· Decret de nomenament de membres de diferents comissions informatives.

· Decret d’avocació temporal de les atribucions de la regidora Sra. ARIADNA LLORENS GARCÍA.

 17.
Donar compte de diferents acords adoptats per la Junta de Govern Local:

· Donar compte de l’acord de JGL d’11 de desembre de 2012, de renúncia a la subvenció concedida pel Consell Català de l’Esport i donar per resolt el conveni signat entre l’Ajuntament i el Consell Català de l’Esport.

· Donar compte de l’acord de JGL de 18 de desembre de 2012, aprovació de la proposta de resolució de l’addenda al conveni amb la Fundació Institut de Reinserció Social (Fundació IRES) per a la realització d’activitats de prevenció de la violència masclista i la no renovació de les addendes de Salut i Joventut.

MOCIONS

  18.
Moció del PSC per un Pla de nous aparcaments de bicicletes.

  19.
Moció de la CUP per demanar l’anul·lació del conveni urbanístic amb els propietaris de part dels terrenys de la Masia d’en Dimas.

  20. Moció d’ICV per realitzar un estudi sobre mobilitat al Nucli Antic de Vilanova i convocar el Consell Assessor del Nucli Antic i del Paisatge Urbà.

  21.
Moció del PSC per al seguiment del Pla de Xoc per l’Ocupació a Vilanova i la Geltrú.

  22.
Moció de la CUP per al tancament dels centres d’internament d’estrangers.
  23.
Moció de la CUP per fer un manteniment de parcs i jardins en què no s’utilitzin herbicides amb Glifosat i per defensar la producció i el consum de productes agroecològics, ja que aquests no contaminen amb herbicides.

MOCIONS D’URGÈNCIA

· Moció d’urgència d’ICV i del PSC per al manteniment dels llocs de treball del servei de neteja d’edificis i equipaments municipals.

· Moció d’urgència de la CUP per ajornar l’entrada en vigor del nou contracte de neteja dels edificis municipals i la realització d’un estudi de la municipalització d’aquest servei.


PRECS
   1.
Aprovació, si s’escau, de l’esborrany de l’acta de la sessió ordinària del Ple de l’Ajuntament de 2 de juliol de 2012.  

S’aprova l’esborrany de l’acta corresponent a la sessió ordinària d’aquest Ple de data 2 de juliol de 2012.

   2.
SERVEIS A LES PERSONES. RATIFICACIÓ del decret núm. exp. 000286/2012-RH sobre contractació d’un professor per a l’Escola i Conservatori Municipal de Música Mestre Montserrat.
Aquest Ple de l’Ajuntament ACORDA:

Ratificar el Decret de data 10 de desembre de 2012 sobre contractar al Sr. Raül Flores Màrquez com a professor de l’Escola i Conservatori Municipal de Música Mestre Montserrat (C1-21) amb un contracte laboral de substitució (510) a partir del dia 4 de desembre de 2012, declarant que és un servei públic essencial als efectes del RDL 20/2011, de 30 de desembre, el qual literalment diu:

“Identificador de l’expedient

Núm. exp.: 000286/2012-RH

Relació de fets

1. La coordinadora de gerència de l’Institut Municipal d’Educació i Treball de l’Ajuntament de Vilanova i la Geltrú ha informat sobre la necessitat de substituir la baixa d’incapacitat temporal i la baixa per maternitat de la Sra. Cristina Boixadera Ibern, professora de flabiol, tamborí i gralla, atès que cal seguir donant classes a l’alumnat inscrit a l’ECMMMM i proposa contractar al Sr. Raül Flores Màrquez amb un contracte de substitució per a 12 hores lectives, des del dia 3 de desembre de 2012 i fins que s’incorpori la professora titular de la seva baixa maternal.

2. La Direcció de l’EMMMM, mitjançant entrevista i prova instrumental, ha seleccionat al Sr. Raül Flores Màrquez per a realitzar la substitució de la treballadora municipal Sra. Cristina Boixadera Ibern.

Fonaments de dret

1. Article 21.1.h del capítol II de la Llei 7/1985 reguladora de les bases de règim local, referent a les atribucions del president de la Corporació.

2. Decret de l’alcaldessa de data 15 de juny de 2011, de delegació de competències en el Sr. Miquel Àngel Gargallo Serrano, regidor d’Hisenda, Recursos Humans i Organització Interna. 

3. Article 11 de la Llei 7/2007, de 12 d’abril de l’Estatut bàsic de l’empleat públic.

4. Capítol I i II del Reial decret legislatiu 1/1995, de 24 de març, del Text refós de la Llei de l’estatut dels treballadors.

5. Atès que calen cobrir les classes de l’Escola i Conservatori Municipal de Música Mestre Montserrat que deixa d’efectuar la Sra. Cristina Boixadera Ibern i segons l’informe de la coordinadora de gerència de l’Institut Municipal d’Educació i Treball de l’Ajuntament de Vilanova i la Geltrú cal contractar al Sr. Raül Flores Màrquez. La situació excepcional que suposa aquesta contractació no és contrària al Real Decreto-ley 20/2011, de 30 de diciembre, de medidas urgentes en materia presupuestaria, tributaria y financiera para la corrección del déficit público.

Per tot això,  RESOLC :

Primer. Contractar al Sr. Raül Flores Màrquez com a professor de l’Escola i Conservatori Municipal de Música Mestre Montserrat (C1-21) amb un contracte laboral de substitució (510) a partir del dia 4 de desembre de 2012 i fins a la reincorporació de la Sra. Cristina Boixadera Ibern.

Segon.  La retribució serà de 1.023,63€ bruts mensuals més les pagues extraordinàries que corresponguin.

Tercer. La jornada laboral serà de 19,58 hores setmanals distribuïdes en 12 hores lectives; 3,66 hores de permanència i 3,92 hores de disposició per temes docents degudament acordats amb la direcció del centre.

Quart. El cost d’aquesta contractació anirà a càrrec del capítol I del Pressupost municipal vigent de 2012. El cost brut previst per un més és de 1.187,41€ i el cost de la seguretat social és de 379,97€.

Cinquè. Sotmetre’s al règim d’incompatibilitats de l’Administració Pública.

Sisè. El present decret s’haurà de ratificar pel Ple de la Corporació.

   3.
SOCIETAT DEL CONEIXEMENT I SERVEIS PERSONALS SECTORIALS. Ratificació de l’acord de la JGL de 27 de novembre de 2012, de pròrroga de la vigència del Pla municipal per a la igualtat d’oportunitats entre dones i homes de l’Ajuntament de Vilanova i la Geltrú.

S’ACORDA:

“Ratificar l’acord pres per la Junta de Govern Local de data 27 de novembre de 2012, pel qual es prorroga la vigència del Pla Municipal per la Igualtat d’oportunitats entre dones i homes, per un període de 4 anys més, fins al 31 de desembre de 2016.”

   4.
SOCIETAT DEL CONEIXEMENT I SERVEIS PERSONALS SECTORIALS. Ratificació dels convenis del circuit d’oci nocturn: CONVENI AMB L’ASSOCIACIÓ CULTURAL I FESTIVA CAN PISTRAUS I CONVENI AMB L’ASSOCIACIÓ PENYA FILATÈLICA.  

S’ACORDA:
“PRIMER. Ratificar l’acord de la Junta de Govern Local de data 18 de desembre de 2012 pel qual es va aprovar el conveni entre l’ajuntament i l’Associació Cultural i Festiva Can Pistraus.

SEGON. Ratificar l’acord de la Junta de Govern Local de data 18 de desembre de 2012 pel qual es va aprovar el conveni entre l’ajuntament i l’Associació Penya Filatèlica.”

CONVENI ENTRE  L’AJUNTAMENT DE VILANOVA I LA GELTRÚ I L’ASSOCIACIÓ CULTURAL I FESTIVA CAN PISTRAUS
Vilanova i la Geltrú,  XX de desembre de 2012

REUNITS: 
D’una banda, l’AJUNTAMENT DE VILANOVA I LA GELTRÚ, representat pel senyor GERARD FIGUERES I ALBÀ, regidor de Joventut,  Promoció Econòmica, Turisme, Comunicació i Premsa autoritzat per aquest acte per decret de 15 de novembre, assistit pel senyor ISIDRE MARTÍ I SARDÀ, Secretari de l’Ajuntament de Vilanova i la Geltrú.
I el senyor CARLES RENYER BELASKOAIN, en qualitat de president de l’ASSOCIACIÓ CULTURAL I FESTIVA CAN PISTRAUS i en virtut de les facultats que li atorguen el seus estatuts , inscrita amb el número 33590 al Registre d’associacions de la Generalitat i amb el 133 al fitxer d’associacions de l’Ajuntament de Vilanova i la Geltrú i amb CIF 64365026.
Reconeixent-se les dues parts amb capacitat legal suficient per a contractar i obligar-se pel present conveni,
MANIFESTEN

I. Que l’Ajuntament de Vilanova i la Geltrú té com un dels seus objectius prioritaris fomentar l’associacionisme com a element de dinamització, de vertebració, de cohesió, de participació i d’implicació en un projecte col·lectiu que assoleixi una ciutat on imperin valors com el de la solidaritat, la igualtat o la justícia. 

II. Que l’Ajuntament de Vilanova i la Geltrú està interessat a fomentar l’oci constructiu juvenil, cultural i cívic, propiciant la implicació de l’ampli teixit associatiu de la ciutat en aquest projecte comú.

III. Que l’ASSOCIACIÓ CULTURAL I FESTIVA CAN PISTRAUS està interessada en promoure activitats adreçades a millorar la qualitat de vida de les persones i a treballar, conjuntament amb la resta d’entitats, per una ciutat amb una major cohesió social i compromesa amb els valors de la solidaritat, la igualtat, la tolerància  i el respecte.
IV. Que concorren les condicions necessàries per al desenvolupament de les actuacions objecte del present conveni, atesa llur naturalesa, i d’acord amb la Normativa General per a sol·licitar ajuts destinats a entitats, associacions i/o col·lectius per a l’any 2012 aprovada per la Junta de Govern Local, en la sessió ordinària del dia 25 d’octubre de 2011.
V. Que l’Ajuntament de Vilanova i la Geltrú posarà a l’abast de les entitats, associacions i col·lectius de la ciutat, entre el 31 d’octubre de 2012 i el 31 de març de 2013, un circuit d’espais públics i privats per poder donar resposta a les necessitats en tant al desenvolupament d’activitats lúdiques, culturals i cíviques de petit i mitjà format en la franja horària de tarda-vespre-nit.

VI. Que l’Ajuntament de Vilanova i la Geltrú i l’ASSOCIACIÓ CULTURAL I FESTIVA CAN PISTRAUS tenen la voluntat d’establir un conveni de col·laboració, que contempli l’acte a celebrar del dia 25 de desembre de 2012 a la Confraria de Pescadors del circuit d’espais d’oci nocturn.

Per tot això, ambdues parts subscriuen aquest conveni d'acord amb les clàusules que es contenen en els següents:

PACTES
1. OBJECTE DEL CONVENI

1.1.- Aquest conveni té per objecte establir els pactes i acords entre l’Ajuntament de Vilanova i la Geltrú i l’ASSOCIACIÓ CULTURAL I FESTIVA CAN PISTRAUS en tant a les activitats desenvolupades als espais del circuit d’oci nocturn destinades a la ciutadania en general, a la temporada 2012-2013.

1.2.- A través del present conveni es canalitza la col·laboració de les parts signatàries en relació a l’actuació esmentada anteriorment, atès que en aquesta conflueixen harmònicament l’interès específic de l'ens local i de l’entitat.

L’interès específic de l'Ajuntament es fa palès en la connexió existent entre les actuacions que són objecte d'aquest conveni, les competències legals del dit ens en la matèria o sector afectats i el títol competencial relatiu al foment dels interessos municipals.

2. COMPROMISOS

2.1.- Ambdues parts adopten, pel que fa al compliment del conveni, els compromisos següents:

2.1.1.- Per part de l’Ajuntament

1.- 
Cedir la utilització del local social de la Confraria de Pescadors de dins dels espais disponibles del circuit d’oci nocturn a l’ASSOCIACIÓ CULTURAL I FESTIVA CAN PISTRAUS per a realitzar l’activitat Nit de Nadal del dia 25 de desembre de 2012, assumint el cost del seu lloguer.  

2- 
Contractar i vetllar per la correcta execució del servei del cap de seguretat.

3.- 
Supervisar les instal·lacions prèviament i posterior a la realització de l’acte i vetllar perquè els serveis  siguin els adequats en cada cas.

4.- 
Assumir la contractació i pagar les despeses del servei de consergeria i de neteja de la instal·lació, quantitat que després serà ingressada a les arques municipals per l’entitat, tal com s’estableix en aquest conveni més endavant.

2.1.2.- Per part de l’ASSOCIACIÓ CULTURAL I FESTIVA CAN PISTRAUS
Pel que fa a les activitats generals de l’entitat:

1.- 
Dur a terme l’acció i activitats previstes, ajustant-se al pactat i segons el projecte o instància presentat/da a l’ajuntament i que s’adjunta al present conveni.

2.- 
En cas de fer difusió pròpia de les activitats a desenvolupar dins del circuit d’espais d’oci nocturn, caldrà fer constar de forma específica, la col·laboració de l’Ajuntament, amb el text següent: “amb la col·laboració de l’Ajuntament de Vilanova i la Geltrú”, en mida proporcional a la resta del text i en lloc visible, acompanyat del logotip institucional.

L’ASSOCIACIÓ CULTURAL I FESTIVA CAN PISTRAUS es farà càrrec de:

1.-
L’ASSOCIACIÓ CULTURAL I FESTIVA CAN PISTRAUS es compromet a contractar i assumir el cost del servei de seguretat de les activitats que realitzi dins del circuit d’espais d’oci nocturn  (menys el cap de seguretat). 
Per a la prestació d’aquest servei: 

· L’empresa contractada haurà d’estar homologada per a la prestació dels serveis de seguretat. 

· Tot el personal de l’empresa haurà d’estar en possessió de la corresponent acreditació homologada per la Direcció General de Seguretat Privada del Ministeri de l’Interior.

· Respecte als controladors d’accés, han d’acreditar l’habilitació de la Direcció General del Joc i d’Espectacles, en funció dels mínims específics que es demanin per la tipologia de l’activitat.

· El contracte entre l’empresa i l’entitat i les fotocòpies de les acreditacions de les titulacions dels professionals que presentaran el servei hauran de lliurar-se per instància dirigida a la Regidoria de Joventut, com a mínim 8 dies hàbils abans de l’acte. En cas de no lliurar aquesta documentació, l’ajuntament de Vilanova i la Geltrú es reserva el dret d’anul·lar l’acte previst.

	Activitat i Data
	Hores de seguretat
	Espai on es realitza
	Controladors d’accés

	Festa de Nadal,

25 de desembre de 2012
	7 hores
	Confraria de Pescadors
	2


Així mateix, l’entitat es compromet a assumir totes les despeses no previstes en aquests pactes que es puguin derivar de la realització de l’activitat i/o dels desperfectes en les infraestructures que es puguin ocasionar pel mal ús de les instal·lacions en el decurs de l’acte.  A més, en aquest cas, l’Ajuntament de Vilanova i la Geltrú tindrà la potestat d’anul·lar els propers actes previstos per part de l’entitat o de denegar sol·licituds posteriors d’utilització de l’equipament per part de l’entitat.

2.- 
Pagar la quantitat de CINC CENTS VUIT EUROS AMB VINT-I-SIS CÈNTIMS (508,26€) com a part del cost dels serveis de consergeria i neteja de l’espai que ha assumit l’Ajuntament. El pagament es farà a través d’un ingrés com a mínim 8 dies hàbils abans de l’acte. Aquesta quantitat inlcou 14 hores de la neteja dels espais interiors d’on es realitza l’activitat i 12 hores del servei de consergeria (inclou la realització de l’acte i les necessitats de muntatge i desmuntatge, amb un mínim de 4 hores seguides de servei). En el cas de no abonar aquesta quantitat amb antelació, l’acte previst no es podrà portar a terme.

3.- 
Nomenar un únic responsable i persona de contacte amb l’Ajuntament. Aquest/a responsable estarà permanentment localitzable al llarg del desenvolupament de l’acte i per fer efectiva aquesta condició es facilitarà un número de mòbil que estarà permanentment en servei.

4.- 
Nomenar les persones responsables del Pla d’Emergència. Aquestes persones hauran d’estar permanentment localitzables i comptar amb un telèfon mòbil al llarg del desenvolupament dels actes previstos. A més, es comprometen a complir en totes les condicions del Pla: assajos, vigilància de portes...

 
Complir totes les normatives, prevencions de riscos, evacuació d’espai i d’organització. L’entitat serà responsable única de totes i cada una d’aquestes. 

Vetllar perquè no es col·loqui cap tipus de material als espais de circulació cap a les sortides d’emergència, tal i com s’especifica en el Pla d’Emergència. En cas que l’ajuntament detecti l’incompliment d’aquesta norma, procedirà a comunicar-ho als organitzadors per tal que es procedeixi a la seva retirada immediata. En cas d’incompliment de l’advertència l’activitat pot ser suspesa sense previ avís. 

5.- 
Garantir que no es superi en cap cas l’aforament màxim de 275 persones inclòs el personal d’organització, serveis i artistes.

6.- 
Disposar d’una assegurança de Responsabilitat Civil que cobreixi qualsevol incidència que es pugui produir durant l’acte previst, per un import mínim de 600.000 €.  La còpia d’aquesta pòlissa s’haurà de lliurar a l’Ajuntament amb un mínim d’antelació de 8 dies previs a la realització de l’acte.  En cas que l’Ajuntament no disposi d’aquesta còpia en aquest termini, tindrà la potestat de suspendre’l. 

L’entitat haurà de dur una còpia de la pòlissa a l’equipament durant la realització de l’activitat a disposició de qui la requereixi.

7.- 
Vetllar per a que es compleixin les disposicions en tant a prohibició de servir begudes alcohòliques a menors d’edat (Llei 1/2002, del Parlament de Catalunya). Així mateix, vetllar pel compliment estricte de la Llei del tabac 28/2005 de 26 de desembre de l’Estat. Qualsevol responsabilitat per l’incompliment d’aquestes normatives en serà plenament i única responsable l’ASSOCIACIÓ CULTURAL I FESTIVA CAN PISTRAUS.
8.- 
Complir estrictament els horaris de tancament de la instal·lació segons les Ordenances Municipals de la ciutat. Aquesta data entra dins de les festes de Nadal que tenen un horari de finalització excepcional. La música haurà de deixar de sonar a les 5 hores i la instal·lació haurà de tancar-se, buida de públic, a les 5,30 hores. En cas d’incomplir els horaris de tancament l’Ajuntament de Vilanova i la Geltrú tindrà la potestat d’anul·lar els propers actes previstos per part de l’entitat o de denegar sol·licituds posteriors d’utilització de l’equipament per part de l’entitat.

9.-  
No superar en cap cas a l’interior dels espais el nivell sonor màxim de 90 dB(A). L’entitat organitzadora haurà de disposar d’un limitador acústic i vetllarà perquè es compleixi la limitació de volum de l’equip de música que s’ha instal·lat per a l’activitat. En cas d’incomplir aquest límit l’Ajuntament de Vilanova i la Geltrú tindrà la potestat d’anul·lar els propers actes previstos per part de l’entitat o de denegar sol·licituds posteriors d’utilització de l’equipament per part de l’entitat.

10.- 
Cenyir-se estrictament a les dates i horaris de muntatge i desmuntatge de les infraestructures mòbils (barres, escenificació, etc.) pactades amb l’ Ajuntament. Si l’activitat es realitza el divendres, deixar tota la instal·lació recollida i en condicions òptimes el dissabte al migdia, per no entorpir les activitats que realitza la Confraria els dissabtes a la tarda.

11.- L’entitat no podrà modificar la distribució dels espais o col·locar altres elements decoratius per tal de no causar desperfectes en les instal·lacions sense la autorització prèvia del responsable tècnic de l’Ajuntament o del conserge de la instal·lació. 

12.- 
Deixar les instal·lacions a la finalització de l’acte en les millors condicions possibles d’higiene i ordre (interior i perímetre exterior). Si l’estat de les instal·lacions precisa d’un major nombre d’hores de neteja superior a 14, que són les que entren dins del preu de 508,26€, la diferència en l’import de la factura que es generi en aquest concepte, haurà de ser assumida per l’entitat en els propers 8 dies a la notificació d’aquesta. 

13.- 
Caldrà disposar d’un regidor d’espai i de personal qualificat en infraestructures (so i llum), així com de personal per a la càrrega i descàrrega de material i distribució de les infraestructures mòbils, etc. 

14.- 
L’entitat facilitarà tot el necessari per fer front a les necessitats d’organització, tant les pròpies com les que exigeixen els grups o col·lectius participants.

15.- 
Pagar els drets de SGAE del concert, si fos pertinent. L’Ajuntament no es farà responsable en cap cas de les factures de SGAE d’una activitat organitzada per les entitats.

16.-  L’entitat es compromet a no fer actuacions que incloguin Barra Lliure ni que fomentin el consum de productes tòxics, tal com queda recollit en la llei de Salut Pública de Catalunya.

17.-  A donar compliment a la resta de requeriments en matèria de seguretat i salut que siguin d’aplicació exigits per la normativa reguladora de les activitats recreatives i espectacles públics, Llei 11/2009, de 6 de juliol, Decret 112/2010, de 31 d’agost i demés normativa concordant. 

2.1.3.- El Departament de Joventut de l’Ajuntament serà l’òrgan encarregat de vetllar pel compliment de totes les obligacions que assumeix l’entitat i del correcte desenvolupament de l’activitat en els termes establerts en aquest conveni, especialment pel que fa al compliment dels requisits en matèria de seguretat, salut i prevenció de riscos, i a aquests efectes realitzarà totes les actuacions que siguin oportunes per tal d’assegurar que la documentació presentada i les mesures adoptades per a la realització de l’acte s’ajusten a la normativa d’aplicació. 

3. VIGÈNCIA DEL CONVENI

La vigència del conveni comprendrà des del moment de la signatura fins al 26 de desembre de 2012 data prevista d’acabament de l’activitat o espectacle i el tancament de la instal·lació.

4. MODIFICACIONS DEL CONVENI

4.1.- Es podrà modificar el present conveni en els casos següents: si hi ha normativa de rang superior que fa referència a alguna part d’aquest, si l’ajuntament aprova alguna normativa que modifiqui alguna part del mateix o si ambdós parts estan d’acord en modificar algun punt del present conveni

4.2.- Les modificacions pactades s’adjuntaran com a annex d’aquest conveni.

5. INCOMPLIMENT DEL CONVENI

5.1.- L’incompliment del present conveni per qualsevol de les dues parts pot donar lloc a la seva resolució. En el cas que l’entitat estimi que hi ha hagut incompliment per part de l’administració, haurà de presentar una sol·licitud per escrit que l’Ajuntament haurpa de resoldre en el termini d’un mes. La desestimació expressa o pressumpta d’aquesta sol·licitud serà susceptible de recurs administratiu de reposició de forma potestativa o directament de recurs contenciós-administratiu. 

5.2.- En el cas que l’entitat incompleixi algun dels pactes previstos en aquest conveni, l’Ajuntament podrà resoldre’l de forma unilateral el conveni, notificant-ho a l’entitat, sense que aquesta tingui dret a percebre cap mena d’indemnització per aquest concepte.

5.3.- Si s'escau, l’Ajuntament podrà aplicar, en via administrativa, qualsevol de les mesures cautelars previstes en la legislació vigent.

6. CAUSES D’EXTINCIÓ DEL CONVENI

Aquest conveni es pot extingir per les causes següents:

a) Per la realització del seu objecte o expiració del seu termini. 

b) Per resolució, d'acord amb el pacte cinquè.

c) Per avinença de les parts signatàries.

d) Per les causes susceptibles de determinar la resolució dels convenis administratius. 

e) Per força major. 

7. MARC NORMATIU DEL CONVENI

7.1.- Els pactes integrants d'aquest instrument, juntament amb la Normativa General anteriorment esmentada, constitueixen la llei del present conveni.

7.2.- Regim jurídic general d'aquest conveni:

Aquest conveni té naturalesa administrativa, si bé, resta exclòs de l’àmbit de la Llei de convenis de les administracions públiques, 2/2000, de 16 de juny, en que s’aprovà el text refós, per aplicació del seu article 3.1.d.

8. JURISDICCIÓ COMPETENT

La naturalesa administrativa del present conveni fa que siguin competents per a resoldre en darrera instància els conflictes i incidències que puguin suscitar‑se, els òrgans de l'ordre jurisdiccional contenciós administratiu.

9. RESPONSABILITAT ENFRONT TERCERS

La responsabilitat que es pugui generar enfront tercers, a conseqüència de les actuacions derivades del desplegament d'aquest conveni correspon a l'entitat executora material de les actuacions. 
CONVENI ENTRE  L’AJUNTAMENT DE VILANOVA I LA GELTRÚ I L’ASSOCIACIÓ PENYA FILATÈLICA
Vilanova i la Geltrú,  XX de desembre de 2012

REUNITS: 
D’una banda, l’AJUNTAMENT DE VILANOVA I LA GELTRÚ, representat pel senyor GERARD FIGUERES I ALBÀ, regidor de Joventut,  Promoció Econòmica, Turisme, Comunicació i Premsa autoritzat per aquest acte per decret de 15 de novembre, assistit pel senyor ISIDRE MARTÍ I SARDÀ, Secretari de l’Ajuntament de Vilanova i la Geltrú.

I el senyor Josep Ferrer i Serra, en qualitat de president de l’ASSOCIACIÓ PENYA FILATÈLICA i en virtut de les facultats que li atorguen el seus estatuts, inscrita amb el número 1075 - J / 1 al Registre d’associacions de la Generalitat i amb el 165 al fitxer d’associacions de l’Ajuntament de Vilanova i la Geltrú i amb CIF G0894496-9.
Reconeixent-se les dues parts amb capacitat legal suficient per a contractar i obligar-se pel present conveni,
MANIFESTEN

VII. Que l’Ajuntament de Vilanova i la Geltrú té com un dels seus objectius prioritaris fomentar l’associacionisme com a element de dinamització, de vertebració, de cohesió, de participació i d’implicació en un projecte col·lectiu que assoleixi una ciutat on imperin valors com el de la solidaritat, la igualtat o la justícia. 

VIII. Que l’Ajuntament de Vilanova i la Geltrú està interessat a fomentar l’oci constructiu juvenil, cultural i cívic, propiciant la implicació de l’ampli teixit associatiu de la ciutat en aquest projecte comú.

IX. Que l’ASSOCIACIÓ PENYA FILATÈLICA està interessada en promoure activitats adreçades a millorar la qualitat de vida de les persones i a treballar, conjuntament amb la resta d’entitats, per una ciutat amb una major cohesió social i compromesa amb els valors de la solidaritat, la igualtat, la tolerància  i el respecte. 
X. Que concorren les condicions necessàries per al desenvolupament de les actuacions objecte del present conveni, atesa llur naturalesa, i d’acord amb la Normativa General per a sol·licitar ajuts destinats a entitats, associacions i/o col·lectius per a l’any 2012 aprovada per la Junta de Govern Local, en la sessió ordinària del dia 25 d’octubre de 2011.
XI. Que l’Ajuntament de Vilanova i la Geltrú posarà a l’abast de les entitats, associacions i col·lectius de la ciutat, entre el 31 d’octubre de 2012 i el 31 de març de 2013, un circuit d’espais públics i privats per poder donar resposta a les necessitats en tant al desenvolupament d’activitats lúdiques, culturals i cíviques de petit i mitjà format en la franja horària de tarda-vespre-nit.

XII. Que l’Ajuntament de Vilanova i la Geltrú ha valorat especialment que l’ASSOCIACIÓ PENYA FILATÈLICA ha presentat un projecte que integra en la festa de Cap d’Any la convivència de persones de 16 i 17 anys amb persones majors d’edat.

XIII. Que l’Ajuntament de Vilanova i la Geltrú i l’ASSOCIACIÓ PENYA FILATÈLICA tenen la voluntat d’establir un conveni de col·laboració, que contempli l’acte a celebrar del dia 31 de desembre de 2012 al Pavelló municipal Poliesportiu del Garraf del circuit d’espais d’oci nocturn.

Per tot això, ambdues parts subscriuen aquest conveni d'acord amb les clàusules que es contenen en els següents:

PACTES

1. OBJECTE DEL CONVENI

1.1.- Aquest conveni té per objecte establir els pactes i acords entre l’Ajuntament de Vilanova i la Geltrú i l’ASSOCIACIÓ PENYA FILATÈLICA en tant a les activitats desenvolupades als espais del circuit d’oci nocturn destinades a la ciutadania en general, a la temporada 2012-2013.

1.2.- A través del present conveni es canalitza la col·laboració de les parts signatàries en relació a les actuacions esmentades anteriorment, atès que en aquestes conflueixen harmònicament l’interès específic de l'ens local i de l’entitat.

L’interès específic de l'Ajuntament es fa palès en la connexió existent entre les actuacions que són objecte d'aquest conveni, les competències legals del dit ens en la matèria o sector afectats i el títol competencial relatiu al foment dels interessos municipals.

2. COMPROMISOS

2.1.- Ambdues parts adopten, pel que fa al compliment del conveni, els compromisos següents:

2.1.1.- Per part de l’Ajuntament

1.- 
Cedir la utilització del Pavelló Poliesportiu del Garraf de dins dels espais del circuit d’oci nocturn només disponible per a aquesta data a l’ASSOCIACIÓ PENYA FILATÈLICA per a realitzar l’activitat Festa de Cap d’Any, no celebris un cap d’Any, celebren molts! del dia 31 de desembre de 2012.

2.- 
Contractar i vetllar per la correcta execució del servei del cap de seguretat.

3.- 
Supervisar les instal·lacions prèvia i posteriorment a la realització de l’acte i assegurar que aquestes estan en perfecte estat per al desenvolupament de l’activitat. 

4.-  
Disposar tanques altes a totes les boques d’entrada del primer pis de la instal·lació que impedeixin l’accés del públic a les grades.

5.- 
Assumir la contractació i pagar les despeses del servei de consergeria i de neteja de la instal·lació.

6.-  
Assumir la contractació i pagar les despeses del servei d’atenció sanitària, conformat per una d’ambulància i quatre socorristes de la Creu Roja.

7.-   Assumir la contractació i pagar les despeses del muntatge i desmuntatge del terra de goma (bateco) que protegeix la pista del pavelló.

2.1.2.- Per part de l’ASSOCIACIÓ PENYA FILATÈLICA
Pel que fa a les activitats generals de l’entitat:

1.- 
Dur a terme l’acció i l’activitat prevista, ajustant-se al pactat i segons el projecte o instància presentat/da a l’ajuntament.

2.- 
En cas de fer difusió pròpia de les activitats a desenvolupar dins del circuit d’espais d’oci nocturn, caldrà fer constar de forma específica, la col·laboració de l’Ajuntament, amb el text següent: “amb la col·laboració de l’Ajuntament de Vilanova i la Geltrú”, en mida proporcional a la resta del text i en lloc visible, acompanyat del logotip institucional.

L’ASSOCIACIÓ PENYA FILATÈLICA es farà càrrec de:

1.-
L’ASSOCIACIÓ PENYA FILATÈLICA es compromet a contractar i assumir el cost del servei de seguretat de les activitats que realitzi dins del circuit d’espais d’oci nocturn  (menys el cap de seguretat). 
Per a la prestació d’aquest servei: 

· L’empresa contractada haurà d’estar homologada per a la prestació dels serveis de seguretat. 

· Tot el personal de l’empresa haurà d’estar en possessió de la corresponent acreditació homologada per la Direcció General de Seguretat Privada del Ministeri de l’Interior.

· Respecte als controladors d’accés, han d’acreditar l’habilitació de la Direcció General del Joc i d’Espectacles, en funció dels mínims específics que es demanin per la tipologia de l’activitat.

· El contracte entre l’empresa i l’entitat i les fotocòpies de les acreditacions de les titulacions dels professionals que presentaran el servei hauran de lliurar-se per instància dirigida a la Regidoria de Joventut, com a mínim 8 dies hàbils abans de l’acte. En cas de no lliurar aquesta documentació, l’ajuntament de Vilanova i la Geltrú es reserva el dret d’anul·lar l’acte previst.

	Activitat i Data
	Hores de seguretat
	Espai on es realitza
	Controladors d’accés

	Festa de Cap d’Any,

31 de desembre de 2012
	7 hores
	Pavelló municipal Poliesportiu del Garraf
	9


Així mateix, l’entitat es compromet a assumir totes les despeses no previstes en aquests pactes que es puguin derivar de la realització de l’activitat i/o dels desperfectes en les infraestructures que es puguin ocasionar pel mal ús de les instal·lacions en el decurs de l’acte.  A més, en aquest cas, l’Ajuntament de Vilanova i la Geltrú tindrà la potestat d’anul·lar els propers actes previstos per part de l’entitat o de denegar sol·licituds posteriors d’utilització de l’equipament per part de l’entitat.

2.- 
Nomenar un únic responsable i persona de contacte amb l’Ajuntament. Aquest/a responsable estarà permanentment localitzable al llarg del desenvolupament de l’acte i per fer efectiva aquesta condició es facilitarà un número de mòbil que estarà permanentment en servei.
3.- 
Contractar i pagar l’elaboració del Pla d’Autorprotecció de l’activitat per part d’un professional acreditat. 

A més, caldrà nomenar les persones responsables del Pla d’Autoprotecció. Aquestes persones hauran d’estar permanentment localitzables, portar una armilla reflectant a la butxaca i comptar amb un telèfon mòbil al llarg del desenvolupament de l’activitat. Es comprometen a no consumir alcohol i a complir en totes les condicions del Pla: assajos, vigilància de portes...

Complir totes les normatives, prevencions de riscos, evacuació d’espai i d’organització. L’entitat serà responsable única de totes i cada una d’aquestes. 

Vetllar perquè no es col·loqui cap tipus de material als espais de circulació cap a les sortides d’emergència, tal i com s’especifica en el Pla d’Emergència. En cas que l’ajuntament detecti l’incompliment d’aquesta norma, procedirà a comunicar-ho als organitzadors per tal que es procedeixi a la seva retirada immediata. En cas d’incompliment de l’advertència l’activitat pot ser suspesa sense previ avís. 

4.- 
Garantir que no es superi en cap cas l’aforament màxim de 999 persones inclòs el personal d’organització, serveis i artistes.

5 .- 
Garantir que es demana el DNI a l’entrada i garantir que no accedeixen a la festa persones menors de 16 anys. Les persones de 16 i 17 anys que han comprat l’entrada, han d’haver lliurat l’autorització materna/paterna. 

6.- 
Disposar d’una assegurança de Responsabilitat Civil que cobreixi qualsevol incidència que es pugui produir durant l’acte previst, per un import mínim de 600.000 €.  La còpia d’aquesta pòlissa s’haurà de lliurar a l’Ajuntament amb un mínim d’antelació de 8 dies previs a la realització de l’acte.  En cas que l’Ajuntament no disposi d’aquesta còpia en aquest termini, tindrà la potestat de suspendre’l. 

L’entitat haurà de dur una còpia de la pòlissa a l’equipament durant la realització de l’activitat a disposició de qui la requereixi.

7.- 
Vetllar per a que es compleixin les disposicions en tant a prohibició de servir begudes alcohòliques a menors d’edat (Llei 1/2002, del Parlament de Catalunya). Les entrades es canviaran per polseres identificatives i per una cartilla, on s’haurà d’escriure el seu nom, així tant la polsera com la cartilla seran identificables per colors a la barra, d’aquesta manera el color de la cartilla i el de la polsera ha de coincidir per poder adquirir una consumició amb alcohol. Així mateix, vetllar pel compliment estricte de la Llei del tabac 28/2005 de 26 de desembre de l’Estat. Qualsevol responsabilitat per l’incompliment d’aquestes normatives en serà plenament i única responsable l’ASSOCIACIÓ PENYA FILATÈLICA.
8.- 
Complir estrictament els horaris de tancament de la instal·lació segons les Ordenances Municipals de la ciutat. Aquesta data entra dins de les festes de Nadal que tenen un horari de finalització excepcional. La música haurà de deixar de sonar a les 6 hores i la instal·lació haurà de tancar-se, buida de públic, a les 6,30 hores. En cas d’incomplir els horaris de tancament l’Ajuntament de Vilanova i la Geltrú tindrà la potestat d’anul·lar els propers actes previstos per part de l’entitat o de denegar sol·licituds posteriors d’utilització de l’equipament per part de l’entitat.

9.-  
No superar en cap cas a l’interior dels espais el nivell sonor màxim de 95 dB(A). L’entitat organitzadora haurà de disposar d’un limitador acústic i vetllarà perquè es compleixi la limitació de volum de l’equip de música que s’ha instal·lat per a l’activitat.

En cas d’incomplir aquest límit l’Ajuntament de Vilanova i la Geltrú tindrà la potestat d’anul·lar els propers actes previstos per part de l’entitat o de denegar sol·licituds posteriors d’utilització de l’equipament per part de l’entitat.

10.- 
Cenyir-se estrictament a les dates i horaris de muntatge i desmuntatge de les infraestructures mòbils (barres, escenificació, etc.) pactades amb l’ Ajuntament. El muntatge s’haurà de realitzar el mateix dia 31 de desembre a partir de les 8h del matí, i s’haurà de deixar tota la instal·lació recollida i en condicions òptimes el dia 1 de gener, per tal de poder reprendre les activitats esportives pròpies de centre el dia 2 de gener.

11.- L’entitat no podrà modificar la distribució dels espais o col·locar altres elements decoratius per tal de no causar desperfectes en les instal·lacions sense la autorització prèvia del responsable tècnic de l’Ajuntament o del conserge de la instal·lació. 

12.- 
Deixar les instal·lacions a la finalització de l’acte en les millors condicions possibles d’higiene i ordre (interior i perímetre exterior). Si l’estat de les instal·lacions precisa d’un major nombre d’hores de neteja superior a 25, la diferència en l’import de la factura que es generi en aquest concepte, haurà de ser assumida per l’entitat en els propers 8 dies a la notificació d’aquesta. 

13.-
Utilitzar per la dispensació de begudes gots rígids reutilitzables, en compliment de l’acord de ple que recull aquesta mesura aprovat per l’ajuntament de Vilanova i la Geltrú.

14.- 
Caldrà disposar d’un regidor d’espai i de personal qualificat en infraestructures (so i llum), així com de personal per a la càrrega i descàrrega de material i distribució de les infraestructures mòbils, etc. 

15.- 
L’entitat facilitarà tot el necessari per fer front a les necessitats d’organització, tant les pròpies com les que exigeixen els grups o col·lectius participants.

16.- 
Pagar els drets de SGAE del concert, si fos pertinent. L’Ajuntament no es farà responsable en cap cas de les factures de SGAE d’una activitat organitzada per les entitats.

17.-  L’entitat es compromet a no fer actuacions que incloguin Barra Lliure ni que fomentin el consum de productes tòxics, tal com queda recollit en la llei de Salut Pública de Catalunya.

18.-  A donar compliment a la resta de requeriments en matèria de seguretat i salut que siguin d’aplicació exigits per la normativa reguladora de les activitats recreatives i espectacles públics, Llei 11/2009, de 6 de juliol, Decret 112/2010, de 31 d’agost i demés normativa concordant. 

2.1.3.- El Departament de Joventut de l’Ajuntament serà l’òrgan encarregat de vetllar pel compliment de totes les obligacions que assumeix l’entitat i del correcte desenvolupament de l’activitat en els termes establerts en aquest conveni, especialment pel que fa al compliment dels requisits en matèria de seguretat, salut i prevenció de riscos, i a aquests efectes realitzarà totes les actuacions que siguin oportunes per tal d’assegurar que la documentació presentada i les mesures adoptades per a la realització de l’acte s’ajusten a la normativa d’aplicació. 

3. VIGÈNCIA DEL CONVENI

La vigència del conveni comprendrà des del moment de la signatura fins al 1 de gener de 2012 data prevista d’acabament de l’activitat i el tancament de la instal·lació.

Encara que la vigència del conveni sigui fins a l’acabament de l’activitat, l’entitat es fa responsable de realitzar el desmuntatge complet  i deixar la instal·lació tal com l’havia trobat en com a màxim dos dies laborables després de la realització de l’activitat o espectacle.

4. MODIFICACIONS DEL CONVENI

4.1.- Es podrà modificar el present conveni en els casos següents: si hi ha normativa de rang superior que fa referència a alguna part d’aquest, si l’ajuntament aprova alguna normativa que modifiqui alguna part del mateix o si ambdós parts estan d’acord en modificar algun punt del present conveni

4.2.- Les modificacions pactades s’adjuntaran com a annex d’aquest conveni.

5. INCOMPLIMENT DEL CONVENI

5.1.- L’incompliment del present conveni per qualsevol de les dues parts pot donar lloc a la seva resolució. En el cas que l’entitat estimi que hi ha hagut incompliment per part de l’administració, haurà de presentar una sol·licitud per escrit que l’ajuntament haurà de resoldre en el termini d’un mes. La desestimació expressa o pressumpta d’aquesta sol·licitud serà susceptible de recurs administratiu de reposició de forma potestativa o directament de recurs contenciós-administratiu. 

5.2.- En el cas que l’entitat incompleixi algun dels pactes previstos en aquest conveni, l’Ajuntament podrà resoldre’l de forma unilateral el conveni, notificant-ho a l’entitat, sense que aquesta tingui dret a percebre cap mena d’indemnització per aquest concepte.

5.3.- Si s'escau, l’ajuntament podrà aplicar, en via administrativa, qualsevol de les mesures cautelars previstes en la legislació vigent.

6. CAUSES D’EXTINCIÓ DEL CONVENI

Aquest conveni es pot extingir per les causes següents:

f) Per la realització del seu objecte o expiració del seu termini. 

g) Per resolució, d'acord amb el pacte cinquè.

h) Per avinença de les parts signatàries.

i) Per les causes susceptibles de determinar la resolució dels convenis administratius. 

j) Per força major. 

7. MARC NORMATIU DEL CONVENI

7.1.- Els pactes integrants d'aquest instrument, juntament amb la Normativa General anteriorment esmentada, constitueixen la llei del present conveni.

7.2.- Regim jurídic general d'aquest conveni:

Aquest conveni té naturalesa administrativa, si bé, resta exclòs de l’àmbit de la Llei de convenis de les administracions públiques, 2/2000, de 16 de juny, en que s’aprovà el text refós, per aplicació del seu article 3.1.d.

8. JURISDICCIÓ COMPETENT

La naturalesa administrativa del present conveni fa que siguin competents per a resoldre en darrera instància els conflictes i incidències que puguin suscitar‑se, els òrgans de l'ordre jurisdiccional contenciós administratiu

9. RESPONSABILITAT ENFRONT TERCERS

La responsabilitat que es pugui generar enfront tercers, a conseqüència de les actuacions derivades del desplegament d'aquest conveni correspon a l'entitat executora material de les actuacions. 
   5.
SOCIETAT DEL CONEIXEMENT I SERVEIS PERSONALS SECTORIALS. Aprovació, si escau, del manifest de defensa del model d’escola catalana.

s’ACORDA:
“PRIMER. Manifestar el nostre rebuig rotund a l’esborrany de Llei Orgànica de Millora de la Qualitat Educativa (LOMCE), que vol aprovar el Ministeri d’Educació.
SEGON. Donar suport a la Generalitat de Catalunya i al Departament d’Ensenyament en la defensa de les competències educatives de Catalunya, i en totes aquelles actuacions que porti a terme per a defensar el català i el model lingüístic de la nostra escola. 

TERCER. Instar el govern de la Generalitat de Catalunya a continuar aplicant la política d’immersió lingüística que està en plena consonància amb els principis educatius recollits a l’Estatut d’Autonomia de Catalunya i que és l’eina que garanteix que no se separen els infants per raó de llengua, assolint tots ells el perfecte coneixement del català i del castellà.

QUART. Donar trasllat d’aquesta moció als grups Parlamentaris del Parlament de Catalunya, a la Generalitat de Catalunya, i a les entitats municipalistes.”
   6.
Promoció de la ciutat. RATIFICACIÓ DE L’ACORD DE JGL DE 4 DE DESEMBRE DE 2012, de modificació de l’encàrrec de gestió A L’EPEL Neàpolis PER A LA GESTIÓ DEL PROJECTE “VILANOVA I LA GELTRÚ. CIUTAT INTEL·LIGENT”.
S’ACORDA:

“RATIFICAR l’acord de la Junta de Govern Local de 4 de desembre de 2012, que diu literalment el següent:

"PRIMER. Modificar el primer paràgraf de la clàusula 8 del Conveni que regula l'encàrrec de gestió del projecte "Vilanova i la Geltrú. Ciutat Intel·ligent" a EPEL Neàpolis i quedaria redactat de la següent manera: 

"L'Ajuntament de Vilanova i la Geltrú, a través de la regidoria de Promoció Econòmica i Turisme, aportarà a EPEL Neàpolis la quantitat de 14.278 € (catorze mil dos cents setanta-vuit euros), que es destinarà a l'execució del projecte objecte del present conveni en el moment en que es faci efectiu el pagament, per part de la Generalitat de Catalunya, aquesta quantitat."

SEGON. Alliberar la quantitat de 35.722 € relatius al Conveni que regula l'encàrrec de gestió del projecte "Vilanova i la Geltrú. Ciutat Intel·ligent" a EPEL Neàpolis i estiguin disponibles a la partida 10.430.22611 Promoció econòmica i empresa.

TERCER. Ratificar l'acord pel Ple de la Corporació.

SISÈ. Notificar l'acord als interessats."

    7.
SERVEIS A LA CIUTAT. Ratificació de la segona Addenda al conveni de col·laboració urbanística i de resolució extrajudicial entre l’Ajuntament de Vilanova i la Geltrú i la Societat Mercantil Subirats Berenguer Immobiliària, SA. 

S’ACORDA:

“PRIMER. Ratificar la segona addenda al Conveni de Col·laboració urbanística i de resolució extrajudicial de data 6 d’octubre de 2006, signada en data 13 de desembre de 2012, entre l’Ajuntament de Vilanova i la Geltrú i la societat mercantil Subirats Berenguer Immobiliària, SA, que s’incorpora a l’expedient.

SEGON. Publicar el present acord al Butlletí Oficial de la Província de Barcelona, dins del mes següent a llur aprovació, de conformitat amb l’article 26.1 del Decret 305/2006, de 18 de juliol, pel qual s’aprova el Reglament de la Llei d’Urbanisme.

L’expedient restarà a disposició de qualsevol interessat en la Regidoria d’Urbanisme, Obres i Habitatge, carrer Josep Llanza 1-7, 08800 de Vilanova i la Geltrú (Barcelona), de 9:30 a 14:00 hores, de dilluns a divendres.

TERCER. Notificar aquest acord a l’entitat mercantil Subirats Berenguer Immobiliària, SA, així com a l’Institut Català del Sòl, amb expressió dels recursos que siguin escaients.”
SEGONA ADDENDA AL CONVENI DE COL·LABORACIÓ URBANÍSTICA I DE RESOLUCIÓ EXTRAJUDICIAL DE DATA 6 D’OCTUBRE DE 2006, ENTRE L’AJUNTAMENT DE VILANOVA I LA GELTRÚ I LA SOCIETAT MERCANTIL SUBIRATS BERENGUER IMMOBILIARIA, SA.

Vilanova i la Geltrú, 13 de desembre de 2012.

REUNITS

D’una banda, la Il·ltre. Sra. Alcaldessa de l’Ajuntament de Vilanova i la Geltrú, Neus Lloveras i Massana, assistida en aquest acte pel secretari de la Corporació Municipal, senyor Isidre Martí i Sardà. 

De l’altra, el senyor Emilio Descarrega Hierro, major d’edat, amb domicili a Tortosa, Avda Generalitat núm. 175, i DNI núm. 40.905.862-V. 

ACTUEN

La Il·ltre. Alcaldessa Sra Neus Lloveras i Massana, en nom i representació de l’Ajuntament de Vilanova i la Geltrú, degudament facultada per a aquest acte en virtut de la Llei 7/1985 de 2 d’abril reguladora de les Bases de Règim Local i l’art. 53.1 a) del Text Refós de la Llei Municipal i de Règim Local de Catalunya.

El senyor Emilio Descarrega Hierro, actua en nom i representació de la mercantil “Subirats Berenguer Inmobiliaria S.A.”, entitat domiciliada a Tortosa, Avda Generalitat núm. 175, amb NIF A-43020882, inscrita al Registre Mercantil de Tarragona al tom 264, llibre 193 de la secció 3ª de societats, foli 166, full T-5171, en la seva condició de President del Consell d’Administració i conseller delegat.

EXPOSEN:

I.- Que en data 2 de novembre de 2009 varen signar una addenda al conveni de data 6 d’octubre de 2006 per la qual acordaven modificar les clàusules primera i setena del conveni esmentat, per tal d’ajustar els drets i obligacions previstes per cada una de les parts al nou calendari de permutes previst en la també nova addenda al conveni signada inicialment entre l’Institut Català del Sòl i Subirats Berenguer Inmobiliaria S.A., el mateix dia 6 d’octubre de 2006.

II.- Que en data 14 de juny de 2012 l’Institut Català del Sòl i Subirats Berenguer Immobiliaria S.A. han signat una segona addenda al seu conveni, en virtut de la qual es preveu com a data màxima de formalització de permutes el 31 de desembre de l’any 2016, motiu pel qual cal ajustar de nou el calendari d’efectes de drets i deures entre les parts prenent per referència aquesta data.

Per tot l’exposat, els compareixents, tal com actuen,

ACORDEN:

PRIMER.- L’ajuntament de Vilanova i la Geltrú i Subirats Berenguer Inmobiliaria S.A., tal com actuen, modifiquen el redactat de les clàusules primera i setena del conveni de col·laboració urbanística i de resolució extrajudicial signat en data 6 d’octubre de 2006 i modificat en data 2 de novembre de 2009 en el sentit de substituir la data màxima de formalització de permuta i de producció d’efectes derivats de l’incompliment del 31 de desembre de 2012 pel 31 de desembre de 2016. 

D’aquesta manera, les referides clàusules queden amb el contingut  següent:

“PRIMER.- Subirats Berenguer Inmobiliaria S.A. es compromet a no continuar les obres d’urbanització i a no iniciar les obres de construcció de l’edifici de la parcel·la R3, malgrat les resolucions judicials descrites, mentre sigui propietària de qualsevol de les parcel·les R1, R2, R3 i R4 de Platja Llarga, i fins a la permuta de totes elles o fins a la data màxima per formalitzar la totalitat de les permutes si no s’han formalitzat totes, sempre que es compleixin les obligacions dimanants del present conveni amb l’ajuntament i que es compleixin les obligacions derivades de l’acord de permuta amb l’Institut Català del Sòl, donada la interrelació entre tots els pactes.

Als efectes oportuns, la data màxima pactada entre l’Institut Català del Sòl i Subirats Berenguer Inmobiliaria S.A. per formalitzar la totalitat de les permutes és el dia 31 de desembre de 2016.

Durant aquest període de temps, i fins la permuta de totes les parcel·les o fins el dia límit (31 de desembre de 2016) si no s’han formalitzat totes, els terminis per iniciar o executar els treballs d’urbanització i edificació, així com d’altres accessoris (grues, etc) restaran suspesos de mutu acord, i no computaran als efectes de caducitat o finalització dels expedients administratius, i aquesta situació no produirà, en cap cas, pèrdua dels drets de Subirats Berenguer Inmobiliaria S.A.”.

“SETÈ.- En el supòsit de què no s’acompleixin totes les obligacions derivades del present conveni o de l’acord de permuta entre Subirats Berenguer Inmobiliaria S.A. i l’Institut Català del Sòl, per qualsevol motiu, o bé en el cas de que no s’hagin formalitzat totes les permutes de les parcel·les R1, R2, R3 i R4, el dia màxim previst (31 de desembre de 2016), també per qualsevol motiu, Subirats Berenguer Inmobiliaria S.A. restarà lliure de qualsevol compromís derivat del present conveni, comunicarà aquesta situació a l’ajuntament i a l’Institut Català del Sòl i, automàticament i sense cap altre requisit o prescripció, es produiran els efectes simultanis següents:

a) Subirats Berenguer Inmobiliaria S.A. podrà executar les obres i instal·lacions autoritzades al dia d’avui i podrà sol·licitar els permisos pertinents per a la construcció de les parcel·les de les que sigui propietària d’acord amb el planejament vigent en el moment de subscriure aquest document.

b) Es tornaran a comptar els terminis per iniciar o executar els treballs d’urbanització i edificació, així com d’altres accessoris (grues, etc).

c) Subirats Berenguer Inmobiliaria S.A. ingressarà en la caixa municipal les quantitats rebudes en concepte de devolució de taxes, per import de 200.382,70 €, en virtut d’aquest conveni.

d) Subirats Berenguer Inmobiliaria S.A. i/o la Junta de Compensació dipositaran en la caixa municipal avals bancaris solidaris pels mateixos imports i conceptes que se li han retornat en virtut d’aquest conveni.

e) L’Ajuntament retornarà a Subirats Berenguer Inmobiliaria S.A. l’aval bancari solidari per import de 1.599.617,30 €, constituït a l’empara d’aquest conveni.

f) Subirats Berenguer Inmobiliaria S.A. i l’Ajuntament podran instar la continuació dels procediments judicials citats en aquest conveni.

A més, en aquest supòsit, si l’Ajuntament realitzés qualsevol conducta o omissió contraria a les obligacions assumides per aquest conveni de manera que retardés l’execució de les obres per Subirats Berenguer Inmobiliaria S.A. o la concessió de les llicències o permisos municipals d’acord amb l’ordenament jurídic, per qualsevol motiu, l’Ajuntament haurà d’abonar automàticament a Subirats Berenguer Inmobiliaria S.A. una quantitat equivalent a 12.000 € per cada dia de demora o retard, sense perjudici d’indemnitzar pels danys i perjudicis ocasionats per qualsevol concepte.”

SEGON.- L’ajuntament de Vilanova i la Geltrú i Subirats Berenguer Inmobiliaria SA, tal com actuen, ratifiquen i s’obliguen al compliment de la resta d’acords i pactes del conveni de col·laboració de 6 d’octubre de 2006 i de la addenda al conveni de 2 de novembre de 2009 signats.

TERCER.- De la signatura d’aquesta addenda se’n donarà complida informació a l’Institut Català del Sòl, als efectes escaients.

QUART.- La present addenda de conveni haurà de ser ratificada per majoria absoluta de la composició de l’ajuntament, en els termes previstos a la legislació de règim local, dita ratificació serà publicada a la web municipal i al Butlletí Oficial de la Província i serà incorporada als documents de planejament urbanístic general que es tramitin en el sector Eixample Nord.

I perquè així consti, les persones ressenyades a l’inici d’aquest document el signen, per quadruplicat exemplar i a un sol efecte, en el lloc i data expressats a l’encapçalament.

   8.
SERVEIS A LA CIUTAT. Ratificar l’acord de JGL de 18 de desembre de 2012, d’aprovació del plec de prescripcions tècniques per a una concessió demanial per a la gestió i vigilància d’un aparcament de bicicletes situat a la plaça d’Eduard Maristany i aprovació de la concessió demanial a l’empresa formació i treball, fundació privada.

S’acorda:
“RATIFICAR l’acord de la Junta de Govern Local de 18 de desembre de 2012, que diu literalment el següent:
PRIMER. Aprovar el plec de prescripcions tècniques per a una concessió demanial per a la gestió i vigilància d’un aparcament de bicicletes situat a la plaça d’Eduard Maristany del municipi de Vilanova i la Geltrú.

SEGON. Acceptar la sol·licitud presentada pel senyor Joan Lluís Climent Manresa, amb DNI 605281280, en representació de l’empresa Formació i Treball, Fundació Privada, amb NIF G-60229846, amb domicili al c/ Llull, 430, de Sant Adrià del Besòs (08930) i com a director del projecte al Garraf.

TERCER. Adjudicar la concessió demanial a l’empresa Formació i Treball, Fundació Privada, amb NIF G-60229846, amb domicili al c/ Llull, 430, de Sant Adrià del Besòs (08930).
QUART. Aprovar la liquidació de la taxa d’ocupació de via pública, ascendint a un import total de 39.377,95 €.
CINQUÈ. Atorgar a l’empresa Formació i Treball, Fundació Privada, la subvenció consistent en la no aplicació de les taxes municipals.

SISÈ. Ratificar pel Ple municipal.”

PLEC DE PRESCRIPCIONS TÈCNIQUES PER A UNA CONCESSIÓ DEMANIAL PER A LA GESTIÓ I VIGILÀNCIA D’UN APARCACMENT DE BICICLETES SITUAT A LA PLAÇA D’EDUARD MARISTANY DEL MUNICIPI DE VIALNOVA I LA GELTRÚ.

1. OBJECTE DEL SERVEI

El servei per a la gestió i vigilància d’un aparcament de bicicletes a situar en la plaça d’Eduard Maristany del municipi de Vilanova i la Geltrú, consistirà en disposar d’un espai tancat en el que els usuaris dels trens i autobusos puguin deixar la seva bicicleta, amb la seguretat que no les robaran duran el temps que estan estacionades. A més de poder efectuar totes aquelles petites reparacions durant el temps de vigilància i lloguer de bicicletes.

2. DURADA DE LA CONCESSIÓ I HORARIS DEL SERVEI.

2.a. La duració màxima d’aquesta concessió és de 3 anys, comptadors a partir de l’endemà de la seva adjudicació, sense que hi hagi cap possibilitat de ser prorrogada.

A la finalització de la concessió l’empresa concessionària podrà recuperar els equipaments instal·lat en els terrenys destinats per a dura a terme l’activitat, havent de deixar l’espai ocupat en les mateixes condicions que es troba en l’actualitat. 

2.b. L’horari d’ús del servei serà el més ampli possible per intentar adaptar-se a l’inici i finalització dels horaris dels trens i autobusos, acollint-se al permès pel tipus d’activitat.

Dins l’horari que estigui tancada la instal·lació, no hi hauran bicicletes aparcades. En cas que quedi alguna bicicleta dins del recinte, serà responsabilitat de l’usuari, encara que es posaran les mesures adients par garantir la seguretat de les mateixes.

3. OBJECTE SOCIAL.

L’empresa que desenvolupi l’activitat l’ha d’emmarcar dins un projecte social quin objectiu principal sigui facilitar la inserció laboral de persones amb risc o situació d’exclusió social i especials dificultats per treballar. Aquest projecte ha de oferir a aquestes persones la possibilitat de realitzar unes pràctiques de caràcter laboral que els ajudin a desenvolupar-se personalment i professionalment de forma autònoma.

En concret: 

3.1.- Potenciar l’autonomia i l’autoestima de la persona

· Desvetllar i potenciar les capacitats de cadascú

· Adquisició d’hàbits bàsics en la relació social: higiene,   responsabilitat,…

· Educar en la convivència: respecte mutu, tolerància, sentit de la dignitat…

· Adquisició d’habilitats bàsiques: lecto-escriptura, formació global…

3.2.- Capacitar a la persona d’hàbits laborals

·  Desvetllar i potenciar les capacitats productives

·  Millorar l’organització personal en funció de la feina

· Adquirir hàbits laborals bàsics: normativa, puntualitat, ritme, responsabilitat, compromisos…

· Aprenentatge de les tècniques de l’especialitat

3.3.-  Recerca de feina i inserció laboral dels participants

· Conèixer i aprendre a utilitzar les eines i mètodes de recerca de feina

· Aprendre a interpretar i canalitzar les eines i mètodes de recerca de feina

· Dissenyar un pla de recerca de feina.

4. LLOC D’UBICACIÓ I INSTAL·LACIONS.

El lloc d’ubicació de la instal·lació serà en la plaça d’Eduard Maristany del municipi de Vilanova i la Geltrú, de titularitat municipal, en la part de la plaça que es troba fent cantonada entre el carrer del Forn del Vidre i l’avinguda del Ferrocarril, segons consta en els plànols adjunts. L’espai disposarà d’una superfície de 502,43 m2 tancada, suficients per poder allotjar 300 bicicletes, amb un contenidor de càrrega com els que s’utilitzen en els vaixells, de les mides (2,44m. X 12m. X 2,59m.) i un lavabo químic per a la utilització dels usuaris i treballadors, quin emplaçament i distribució de les mateixes serà les que figuren en els plànols adjunts.

5. COST DEL SERVEI.

El cost del servei anirà a càrrec de l’empresa concessionària. La totalitat dels beneficis que s’obtinguin de la gestió recauran en l’empresa concessionària.

L’empresa concessionària estarà obligada a contractar aquells serveis que els siguin necessaris per poder dur a terme l’activitat, així com les corresponents llicències.

6. REVISIONS.

Es realitzaran tantes reunions, entre l’Ajuntament i l’empresa concessionària, com les necessitats del servei requereixi, en les quals es tractarà i valorarà, aquelles modificacions del servei que s’esdevinguin. 

7. COMUNICACIÓ AMB ELS USUARIS

L’empresa concessionària, haurà de fer les comunicacions pertinents i la difusió precisa, per donar a conèixer el servei i la promoció necessària, entre la ciutadania.

8. ASSEGURANCES

L’empresa concessionària contractarà les assegurances pertinents per cobrir el servei, essent imprescindibles la de Responsabilitat civil, per donar cobertura als possibles danys ocasionats a la pròpia instal·lació, com a les bicicletes dels usuaris. 

9. PERSONAL DE CONTACTE

Es facilitarà als Serveis de l'Ajuntament de Vilanova i la Geltrú un Telèfon de contacte amb el nom de la persona Responsable del projecte.

10. OBLIGACIONS DE FORMACIÓ I TREBALL
Seran a càrrec de l’empresa concessionària, l’adquisició, el lloguer, la conservació i les obres de la infraestructura i els materials necessaris per al servei, així com el vestuari que haurà de portar el personal.

L’empresa concessionària, té l’obligació de complir tot el que preveuen les legislacions vigents en matèria laboral, social i d’accidents, i, en particular, les lleis de protecció de la indústria nacional i del treball en tots els aspectes, inclòs la previsió i seguretat social.

El personal del servei presentarà en tot moment una correcta uniformitat.  En els serveis de nit, els uniformes estaran dotats de senyals reflectants de seguretat.  L’empresa concessionària, es responsabilitzarà de qualsevol manca d’uniformitat, correcció, etc., així com dels maltractaments del personal als veïns i a béns particulars i públics.

11. PERSONAL
Els contractes del personal es faran per períodes no superiors als de la duració del conveni.  La prestació d’aquest servei no suposa que el personal afectat tingui la condició de funcionari, ni crea cap vincle laboral, ni de cap tipus amb l’Ajuntament, depenent exclusivament de l’empresa concessionària, que estarà obligat al pagament de les seves retribucions i de totes les càrregues socials derivades del que disposa la legislació laboral, la seguretat social i altres disposicions legals vigents.

12. PREVENCIÓ DE RISCOS LABORALS

S’hauran de complir les disposicions de la Llei 31/1995, de 8 de novembre, de prevenció de riscs laborals, les modificacions posteriors i aquelles disposicions normatives o reglamentaries que, en aquesta matèria siguin d’aplicació en cada una de les tres fases del projecte, així com realitzar la preceptiva coordinació d’activitats empresarials.

Caldrà disposar  de la següent documentació:

· Memòria tècnica o document de caràcter tècnic en el que es descrigui la instal·lació, les operacions a realitzar per a implantar-la, així com el Pla de Seguretat i Salut, en el seu cas, o  una avaluació dels riscos de les feines d’aquesta fase.

Aquesta documentació caldrà que estigui a disposició abans de l’inici de les feines.

Així mateix, caldrà disposar de la documentació acreditativa, a efectes de coordinació, de l’empresa i treballadors que realitzaran les feines:  

· de la modalitat preventiva.

· de la formació dels treballadors necessària per la realització dels treballs que són objecte de contractació a efectes dels articles 18 i 19 de la Llei 31/1995.

· de les aptituds o renúncies de la vigilància de la salut.

Així mateix caldrà disposar de:
· acreditació de la modalitat  preventiva.

· l’avaluació de riscos considerant les instal·lacions particulars i les feines que es desenvolupen

· l’acreditació de la formació dels treballadors necessària per la realització dels treballs que són objecte de contractació a efectes dels articles 18 i 19 de la Llei 31/1995

· que té concertada la Vigilància de la salut i l’aptitud o la renúncia dels treballadors.

Tot això, sense perjudici de l’establiment d’altres mitjans de coordinació que es considerin oportuns.
   9.
SERVEIS A LA CIUTAT. Ratificar ELS acordS de JGL de 18 de desembre de 2012, d’aprovació de la revisió de preus de l’empresa VALORIZA, concessionària del servei de neteja i recollida de residus al municipi, durant ELS anyS 2011 I 2012.

S’acorda:

“RATIFICAR els acords de la Junta de Govern Local de 18 de desembre de 2012, que es transcriuen literalment a continuació:

Revisió de preus any 2011

“PRIMER. Aprovar l’aplicació de la revisió de preus sol·licitada per l’empresa VALORIZA, Servicios Medioambientales (Grupo Sacyr-Vallehermoso) corresponent al contracte de Gestió integrada del servei públic de neteja viària i recollida de residus del municipi de Vilanova i la Geltrú en règim de concessió administrativa, a partir de l’1 de març de l’any en curs de 2011, segons la variació de preus per l’IPC fixada en un 3,6%, per un import de SIS MILIONS SET-CENTS QUARANTA-CINC MIL NOU-CENTS SETANTA-UN EUROS AMB DEU CÈNTIMS (6.745.971,10 €), amb càrrec a la partida 53,162,2270070 “Neteja Viària i R.S.U.”.

SEGON. Ratificar aquest acord pel Ple de l’Ajuntament.

TERCER. Notificar-ho a l’empresa concessionària i al Departament d’Intervenció municipal.”
Revisió de preus any 2012

“PRIMER. Aprovar l’aplicació de la revisió de preus sol·licitada per l’empresa VALORIZA, Servicios Medioambientales (Grupo Sacyr-Vallehermoso) corresponent al contracte de Gestió integrada del servei públic de neteja viària i recollida de residus del municipi de Vilanova i la Geltrú en règim de concessió administrativa, segons la variació de preus per l’IPC fixada en un 2,2%, per un import de SIS MILIONS VUIT-CENTS NORANTA-SIS MIL CINC-CENTS VUITANTA-NOU EUROS AMB SETANTA-SIS CÈNTIMS (6.896.589,76 €) per a l’exercici del 2012, amb càrrec a la partida 53,162,2270070 “Neteja viària i R.S.U.”.

SEGON. Ratificar aquest acord pel Ple municipal.
TERCER. Notificar l’acord a l’empresa concessionària i al Departament d’Intervenció.”
  10.
Serveis a la ciutat. Ratificar l’acord de JGL de 18 de desembre de 2012, d’aprovació de la tarifa de l’aparcament de SABA, SA, situat a la pl. Soler i Carbonell, per a l’any 2013.

Aquest Ple acorda:

RATIFICAR l’acord de la Junta de Govern Local de 18/12/2012, que diu literalment el següent:

“PRIMER. Aprovar la nova tarifa horària per l’any 2013 del servei de pàrquing de la plaça Soler i Carbonell en la quantitat de 0,042584 €/min (IVA inclòs). El preu de l’estada del vehicle quedarà determinat en funció del temps d’estacionament en l’aparcament, per la qual cosa el valor del preu s’obtindrà multiplicant els minuts d’estacionament efectiu per la tarifa del minut, arrodonint posteriorment a la fracció de cinc cèntims immediata inferior.

SEGON. Notificar el present acord a Saba Aparcamientos SA.

TERCER. Ratificar aquest acord en el proper Ple de l’Ajuntament.”
  11.
SERVEIS A LA CIUTAT. RATIFICAR L’ACORD DE JGL DE 8 DE GENER DE 2013, D’AUGMENT DE LES TARIFES DEL SERVEI D’AUTOTAXI PER AL 2013.
S’acorda:

RATIFICAR l’acord de la Junta de Govern Local de 8/01/2013, que diu literalment el següent:
“PRIMER. Aprovar l’increment de les tarifes del servei d’auto-taxi per a l’any 2013 proposat per la Comissió de Preus de Catalunya. Les tarifes proposades, amb el 10% d’IVA inclòs i arrodonint per aproximació a 5 cèntims, són les següents:





        TARIFA 1 
TARIFA 2

Baixada de bandera 

3,75 € 
2,95 €

Km. Recorregut 


1,60 € 
1,26 €

Hora d’espera 


23,48 € 
18,79 €

Avís telefònic 


0,95 € 
0,95 €

Maletes i animals domèstics 
0,95 € 
0,95 €

Tarifa 1: correspon als serveis que es desenvolupin en dissabtes i festius, i els dilluns, dimarts, dimecres, dijous i divendres laborables en el període comprès entre les 20 i les 8 hores.

Tarifa 2: correspon als serveis que es desenvolupin els dies laborables en el període comprès entre les 8 i les 20 hores.

SEGON. Notificar aquest acord a la Comissió de Preus de Catalunya i a l’Associació professional de taxistes de Vilanova i la Geltrú.

TERCER. Ratificar aquest acord en el Ple de la corporació.”
 12.
SOCIETAT DEL CONEIXEMENT I SERVEIS PERSONALS SECTORIALS. RATIFICACIÓ DEL DECRET D’ALCALDIA D’APROVACIÓ DEL CONVENI AMB LA UNIÓ VILANOVINA EN RELACIÓ AMB L’ACTIVITAT D’OCI NOCTURN LA NIT DE REIS.
S’acorda:

Ratificar el Decret d’Alcaldia 000001/2013-JOV referent a l’aprovació del conveni amb La Unió Vilanovina per a la realització de l’activitat d’oci nocturn de la nit de reis, que en la seva part resolutiva diu: 

“PRIMER. Aprovar el conveni entre l’Ajuntament de Vilanova i la Geltrú i l’ASSOCIACIÓ LA UNIÓ VILANOVINA per al desenvolupament de l’activitat Nit de Reis el dia 5 de gener de 2013, d’acord amb els extrems següents:

· L’ajuntament assumeix la contractació del cap de seguretat, per un import màxim de 174,24 euros (CENT  SETANTA QUATRE EUROS AMB VINT-I-QUATRE CÈNTIMS), amb càrrec a la partida 09,169,2260601, Projectes i activitats 2013, del vigent pressupost municipal.

· Les entitats assumeixen la neteja i consergeria de l’activitat i la contractació directa del servei de seguretat complementari.

A continuació es transcriu el text íntegre de la minuta del conveni:

CONVENI ENTRE  L’AJUNTAMENT DE VILANOVA I LA GELTRÚ I L’ASSOCIACIÓ LA UNIÓ VILANOVINA
Vilanova i la Geltrú, 4 de gener de 2013
REUNITS: 
D’una banda, la senyora NEUS LLOVERAS I MASSANA, alcaldessa, en virtut de les seves facultats, assistida pel senyor ISIDRE MARTÍ I SARDÀ, Secretari de l’Ajuntament de Vilanova i la Geltrú.
D’altra, la senyora NÍDIA LÓPEZ JULIÀ, en qualitat de vicepresidenta de l’ASSOCIACIÓ LA UNIÓ VILANOVINA i en virtut de les facultats que li atorguen els seus estatuts. L’ASSOCIACIÓ LA UNIÓ VILANOVINA està inscrita amb el número 407/b al Registre d’associacions de la Generalitat i amb el 12 al fitxer d’associacions de l’Ajuntament de Vilanova i la Geltrú i amb CIF G58302712. 
Reconeixent-se ambdues parts capacitat legal suficient per a contractar i obligar-se pel present conveni,
MANIFESTEN
      I.
Que l’Ajuntament de Vilanova i la Geltrú té com un dels seus objectius prioritaris fomentar l’associacionisme com a element de dinamització, de vertebració, de cohesió, de participació i d’implicació en un projecte col·lectiu que assoleixi una ciutat on imperin valors com el de la solidaritat, la igualtat o la justícia. 
     II.
Que l’Ajuntament de Vilanova i la Geltrú està interessat a fomentar l’oci constructiu juvenil, cultural i cívic, propiciant la implicació de l’ampli teixit associatiu de la ciutat en aquest projecte comú.

   III.
Que l’ASSOCIACIÓ LA UNIÓ VILANOVINA està interessada en promoure activitats adreçades a millorar la qualitat de vida de les persones i a treballar, conjuntament amb la resta d’entitats, per una ciutat amb una major cohesió social i compromesa amb els valors de la solidaritat, la igualtat, la tolerància  i el respecte. 
   IV.
Que concorren les condicions necessàries per al desenvolupament de les actuacions objecte del present conveni, atesa llur naturalesa, i d’acord amb la Normativa General per a sol·licitar ajuts destinats a entitats, associacions i/o col·lectius per a l’any 2012 aprovada per la Junta de Govern Local, en la sessió ordinària del dia 25 d’octubre de 2011.
   V.
Que l’Ajuntament de Vilanova i la Geltrú posa a l’abast de les entitats, associacions i col·lectius de la ciutat, entre el 31 d’octubre de 2012 i el 31 de març de 2013, un circuit d’espais públics i privats per poder donar resposta a les necessitats en tant al desenvolupament d’activitats lúdiques, culturals i cíviques de petit i mitjà format en la franja horària de tarda-vespre-nit.
  VI.
Que l’Ajuntament de Vilanova i la Geltrú i l’ASSOCIACIÓ LA UNIÓ VILANOVINA tenen la voluntat d’establir un conveni de col·laboració, que contempli l’acte a celebrar el dia 5 de gener de 2013 al Centre d’Art Contemporani La Sala del circuit d’espais d’oci nocturn.

Per tot això, ambdues parts subscriuen aquest conveni d'acord amb les clàusules que es contenen en els següents:
PACTES
1. OBJECTE DEL CONVENI

1.1.- Aquest conveni té per objecte establir els pactes i acords entre l’Ajuntament de Vilanova i la Geltrú i l’ASSOCIACIÓ LA UNIÓ VILANOVINA en tant a les activitats desenvolupades als espais del circuit d’oci nocturn destinades a la ciutadania en general, a la temporada 2012-2013.
1.2.- A través del present conveni es canalitza la col·laboració de les parts signatàries en relació a l’actuació esmentada anteriorment, atès que en aquesta conflueixen harmònicament l’interès específic de l'ens local i de l’entitat.

L’interès específic de l'Ajuntament es fa palès en la connexió existent entre les actuacions que són objecte d'aquest conveni, les competències legals del dit ens en la matèria o sector afectats i el títol competencial relatiu al foment dels interessos municipals.

2. COMPROMISOS

2.1.- Ambdues parts adopten, pel que fa al compliment del conveni, els compromisos següents:

2.1.1.- Per part de l’Ajuntament

1.- 
Cedir la utilització del Centre d’Art Contemporani La Sala a l’ASSOCIACIÓ LA UNIÓ VILANOVINA per a realitzar l’activitat Nit de Reis el dia 5 de gener de 2013.

2.- 
Contractar i vetllar per la correcta execució del servei del cap de seguretat.
3.- 
Supervisar les instal·lacions prèviament i posterior a la realització de l’acte i vetllar perquè els serveis  siguin els adequats en cada cas.

4.- 
Assumir la contractació i pagar les despeses del servei de consergeria i de neteja de la instal·lació, quantitat que després serà ingressada a les arques municipals per l’entitat, tal com s’estableix en aquest conveni més endavant.


Respecte al servei de bar:

a.- 
Facilitar la presa de corrent elèctrica.

b.- 
Facilitar un espai per a instal·lar la barra/es i un espai per a magatzem. 
c.- 
Facilitar un calendari amb els actes immediatament anteriors i posteriors a les entitats que així ho sol·licitin per tal que aquestes puguin coordinar-se entre elles, si així ho estimen oportú, per al muntatge, desmuntatge i subministraments de begudes. 
2.1.2.- Per part de l’ASSOCIACIÓ LA UNIÓ VILANOVINA
Pel que fa a les activitats generals de l’entitat:

1.- 
Dur a terme l’acció i l’activitat prevista, ajustant-se al pactat i segons el projecte o instància presentat/da a l’ajuntament.

2.- 
En cas de fer difusió pròpia de les activitats a desenvolupar, caldrà fer constar de forma específica, la col·laboració de l’Ajuntament, amb el text següent: “amb la col·laboració de l’Ajuntament de Vilanova i la Geltrú”, en mida proporcional a la resta del text i en lloc visible, acompanyat del logotip institucional.

L’ ASSOCIACIÓ LA UNIÓ VILANOVINA es farà càrrec de:
1.-
L’ASSOCIACIÓ LA UNIÓ VILANOVINA es compromet a contractar i assumir el cost del servei de l’activitat  (menys el cap de seguretat). 

Per a la prestació d’aquest servei: 

· L’empresa contractada haurà d’estar homologada per a la prestació dels serveis de seguretat. 
· Tot el personal de l’empresa haurà d’estar en possessió de la corresponent acreditació homologada per la Direcció General de Seguretat Privada del Ministeri de l’Interior.

· Respecte als controladors d’accés, han d’acreditar l’habilitació de la Direcció General del Joc i d’Espectacles, en funció dels mínims específics que s’especifiquen en el quadre posterior.
· El contracte entre l’empresa i l’entitat i les fotocòpies de les acreditacions de les titulacions dels professionals que presentaran el servei hauran de lliurar-se en mà a la Regidoria de Joventut, com a mínim 8 dies hàbils abans de l’acte. En cas de no lliurar aquesta documentació, l’ajuntament de Vilanova i la Geltrú es reserva el dret d’anul·lar l’acte previst.
	Activitat i Data
	Hores de seguretat
	Espai on es realitza
	Controladors d’accés

	Nit de Reis

5 de gener
	8 hores
	Centre d’Art Contemporani La Sala
	3


Així mateix, l’entitat es compromet a assumir totes les despeses no previstes en aquests pactes que es puguin derivar de la realització de l’activitat i/o dels desperfectes en les infraestructures (inclosos els lavabos i àrea perimetral de la carpa situada a la zona esportiva) que es puguin ocasionar pel mal ús de les instal·lacions en el decurs de l’acte.  A més, en aquest cas, l’Ajuntament de Vilanova i la Geltrú tindrà la potestat d’anul·lar els propers actes previstos per part de l’entitat o de denegar sol·licituds posteriors d’utilització de l’equipament per part de l’entitat.

2.-  Pagar la quantitat de CINC CENTS VUIT EUROS AMB VINT-I-SIS CÈNTIMS (508,26€) com a part del cost dels serveis de consergeria i neteja de l’espai que ha contractat l’ajuntament. El pagament es farà a través d’un ingrés com a mínim 8 dies hàbils abans de l’acte. Aquesta quantitat inlcou 14 hores de la neteja dels espais interiors d’on es realitza l’activitat i 12 hores del servei de consergeria (inclou la realització de l’acte i les necessitats de muntatge i desmuntatge, amb un mínim de 4 hores seguides de servei). En el cas de no abonar aquesta quantitat amb antelació, l’acte previst no es podrà portar a terme.
3.- 
Nomenar un únic responsable i persona de contacte amb l’Ajuntament. Aquest/a responsable estarà permanentment localitzable al llarg del desenvolupament dels actes i per fer efectiva aquesta condició es facilitarà un número de mòbil que estarà permanentment en servei.
4.- 
Nomenar les persones responsables del Pla d’Emergència, signant un document amb la regidoria de Cultura. Aquestes persones hauran d’estar permanentment localitzables i comptar amb un telèfon mòbil al llarg del desenvolupament dels actes previstos. A més, es comprometen a complir en totes les condicions del Pla: assajos, vigilància de portes...

 
Complir totes les normatives, prevencions de riscos, evacuació d’espai i d’organització. L’entitat serà responsable única de totes i cada una d’aquestes. 

Vetllar perquè no es col·loqui cap tipus de material als espais de circulació cap a les sortides d’emergència, tal i com s’especifica en el Pla d’Emergència. En cas que l’ajuntament detecti l’incompliment d’aquesta norma, procedirà a comunicar-ho als organitzadors per tal que es procedeixi a la seva retirada immediata. En cas d’incompliment de l’advertència l’activitat pot ser suspesa sense previ avís. 
5.- 
Garantir que no es superi en cap cas l’aforament màxim de 480 persones inclòs el personal d’organització, serveis i artistes.
6.- 
Disposar d’una assegurança de Responsabilitat Civil que cobreixi qualsevol incidència que es pugui produir durant l’acte previst, per un import mínim de 600.000 €.  La còpia d’aquesta pòlissa s’haurà de lliurar a l’Ajuntament amb un mínim d’antelació de 8 dies previs a la realització de l’acte.  En cas que l’Ajuntament no disposi d’aquesta còpia en aquest termini, tindrà la potestat de suspendre’l. 
L’entitat haurà de dur una còpia de la pòlissa a l’equipament durant la realització de l’activitat a disposició de qui la requereixi.
7.- 
Vetllar per a que es compleixin les disposicions en tant a prohibició de servir begudes alcohòliques a menors d’edat (Llei 1/2002, del Parlament de Catalunya), l’entitat organitzadora en serà totalment responsable en cas d’incompliment. Així mateix, vetllar pel compliment estricte de la Llei del tabac 28/2005 de 26 de desembre de l’Estat. Qualsevol responsabilitat per l’incompliment d’aquestes en serà plenament i única responsable l’ASSOCIACIÓ LA UNIÓ VILANOVINA.
8.- 
Complir estrictament els horaris de tancament de la instal·lació segons les Ordenances Municipals de la ciutat. Aquesta data entra dins de les festes de Nadal que tenen un horari de finalització excepcional. La música haurà de deixar de sonar a les 5 hores i la instal·lació haurà de tancar-se, buida de públic, a les 5,30 hores. En cas d’incomplir els horaris de tancament l’Ajuntament de Vilanova i la Geltrú tindrà la potestat d’anul·lar els propers actes previstos per part de l’entitat o de denegar sol·licituds posteriors d’utilització de l’equipament per part de l’entitat.

9.-  
No superar en cap cas a l’interior de la carpa situada a la zona esportiva el nivell sonor màxim de 90 dB(A). L’entitat organitzadora vetllarà i exigirà a l’empresa de sonorització contractada que compleixi la limitació de volum dels equips de música que s’han instal·lat a l’espai.  En cas d’incomplir aquest límit l’Ajuntament de Vilanova i la Geltrú tindrà la potestat d’anul·lar els propers actes previstos per part de l’entitat o de denegar sol·licituds posteriors d’utilització de l’equipament per part de l’entitat.
10.- 
Cenyir-se estrictament a les dates i horaris de muntatge i desmuntatge de les infraestructures mòbils (barres, escenificació, etc.) pactades amb l’ Ajuntament.

11.- L’entitat no podrà modificar la distribució dels espais o col·locar altres elements decoratius per tal de no causar desperfectes en les instal·lacions sense la autorització prèvia del responsable tècnic o del conserge de la instal·lació. 

12.- 
Deixar les instal·lacions a la finalització de l’acte en les millors condicions possibles d’higiene i ordre (interior i perímetre exterior). Si l’estat de les instal·lacions precisa d’un major nombre d’hores de neteja superior a 14, que són les que entren dins de la taxa de 508,26€, la diferència en l’import de la factura que es generi en aquest concepte, haurà de ser assumida per l’entitat en els propers 8 dies a la notificació d’aquesta. 

13.- 
Caldrà disposar d’un regidor d’espai i de personal qualificat en infraestructures (so i llum), així com de personal per a la càrrega i descàrrega de material i distribució de les infraestructures mòbils, etc. 
14.- 
L’entitat facilitarà tot el necessari per fer front a les necessitats d’organització, tant les pròpies com les que exigeixen els grups o col·lectius participants.

15.- 
Pagar els drets de SGAE del concert, si fos pertinent. L’Ajuntament no es farà responsable en cap cas de les factures de SGAE d’una activitat organitzada per les entitats.

16.-  L’entitat es compromet a no fer actuacions que incloguin Barra Lliure ni que fomentin el consum de productes tòxics, tal com queda recollit en la llei de Salut Pública de Catalunya.
3. VIGÈNCIA DEL CONVENI

La vigència del conveni comprendrà des del moment de la signatura fins a la data de finalització de la tramitació de l’activitat.
4. MODIFICACIONS DEL CONVENI

4.1.- Es podrà modificar el present conveni en els casos següents: si hi ha normativa de rang superior que fa referència a alguna part d’aquest, si l’ajuntament aprova alguna normativa que modifiqui alguna part del mateix o si ambdós parts estan d’acord en modificar algun punt del present conveni

4.2.- Les modificacions pactades s’adjuntaran com a annex d’aquest conveni.

5. INCOMPLIMENT DEL CONVENI

5.1.- L'incompliment del present conveni per qualsevol de les parts signatàries pot donar lloc a la seva resolució.

5.2.- La resolució del conveni i qualsevol altre litigi o controvèrsia que es susciti a propòsit del mateix, requereix que la part interessada o que es consideri lesionada formuli una sol·licitud per escrit en aquest sentit davant l'altre part. La desestimació expressa o presumpta de la dita sol·licitud serà susceptible de recurs contenciós ‑ administratiu.

5.3.- Si s'escau, l’Ajuntament podrà aplicar, en via administrativa, qualsevol de les mesures cautelars previstes en la legislació vigent.
6. CAUSES D’EXTINCIÓ DEL CONVENI

Aquest conveni es pot extingir per les causes següents:
k) Per incompliment dels pactes establerts en aquest conveni.

l) Per la realització del seu objecte o expiració del seu termini. 

m) Per resolució, d'acord amb el pacte cinquè.
n) Per avinença de les parts signatàries.

o) Per les causes susceptibles de determinar la resolució dels convenis administratius. 

p) Per força major. 
7. MARC NORMATIU DEL CONVENI

7.1.- Els pactes integrants d'aquest instrument, juntament amb la Normativa  General anteriorment esmentada, constitueixen la llei del present conveni.

7.2.- Regim jurídic general d'aquest conveni:


Aquest conveni té naturalesa administrativa, si bé, resta exclòs de l’àmbit de la Llei de convenis de les administracions públiques, 2/2000, de 16 de juny, en que s’aprovà el text refós, per aplicació del seu article 3.1.d.
8. JURISDICCIÓ COMPETENT

La naturalesa administrativa del present conveni fa que siguin competents per a resoldre en darrera instància els conflictes i incidències que puguin suscitar‑se, els òrgans de l'ordre jurisdiccional contenciós administratiu.

9. RESPONSABILITAT ENFRONT TERCERS

La responsabilitat que es pugui generar enfront tercers, a conseqüència de les actuacions derivades del desplegament d'aquest conveni correspon a l'entitat executora material de les actuacions. 
SEGON. Facultar el regidor de Joventut per a la seva signatura.

TERCER. Ratificar aquest decret en el proper Ple municipal.
QUART. Notificar el present acord a les parts interessades.”
  13.
PROMOCIÓ DE LA CIUTAT. RATIFICACIÓ DE L’ACORD DE JGL DE 27 DE NOVEMBRE DE 2012, D’APROVACIÓ DEL CONVENI AMB L’EPEL NEÀPOLIS I CINECLUB SALA 1.
S’acorda:

“RATIFICAR l’acord de la Junta de Govern Local de 27 de novembre de 2012, que diu literalment el següent:

“PRIMER. Aprovar el conveni entre l'ajuntament de Vilanova i la Geltrú, Entitat Pública Empresarial Neàpolis i Cineclub Sala1  pel desenvolupament  de projectes adreçats a la població vilanovina en el marc d’un compromís mutu de treball vers la millora de la nostra qualitat de vida i pel bé comú. 

SEGON. Cedir una sala  del Cinema Bosc com a espai de la programació anual de Cineclub Sala1, d’acord amb els pactes establertes en el conveni.

TERCER. La vigència d’aquest conveni s’estableix des de la seva signatura fins al 31 de desembre de 2012,  podent-se prorrogar anualment o revocant-se per acord exprés d’ambues parts.
QUART. Ratificar l'acord pel Ple de la Corporació.
CINQUÈ. Notificar l'acord a l’interessat.”

CONVENI ENTRE L’AJUNTAMENT DE VILANOVA I LA GELTRÚ, NEÀPOLIS,  I CINECLUB SALA1

ENTITATS QUE INTERVENEN

Ajuntament de Vilanova i la Geltrú

Il·lma. Senyora Neus Lloveras Massana, com a alcaldessa de l'Ajuntament de Vilanova i la Geltrú, degudament autoritzada per aquest acte, per acord de la Junta de Govern Local de 27 de novembre de 2012.

Senyora Marijó Riba i Huguet, regidora de Cultura de l’Ajuntament de Vilanova i la Geltrú.

Senyor Isidre Martí Sardà, Secretari i fedatari públic de la Corporació municipal.

Entitat Pública Empresarial Neàpolis

Senyor Joan Carles Lluch Millan, en qualitat de director-gerent de l’entitat, i en virtut de les competències atribuïdes a l’art. 15.1.f) dels estatuts de l’entitat.

Cineclub Sala1

Senyor Eloy Escudero Alonso, en qualitat de president de Cineclub Sala1, amb NIF número 30624145J, degudament autoritzat per aquest acte.

MANIFESTEN

I. Que l’Ajuntament de Vilanova i la Geltrú està interessat a fomentar l’associacionisme com a element de consolidació de la democràcia i transmissor dels valors de la participació i de l’esperit del voluntariat.

II. Que Cineclub Sala1 està interessat en promoure activitats adreçades a millorar la qualitat de vida de les persones i a treballar, conjuntament amb la resta d’entitats, per una ciutat amb una major cohesió social.

lll. Que concorren les condicions necessàries per al desenvolupament de les actuacions objecte del present conveni, atesa llur naturalesa, i d'acord amb la Normativa General per a sol·licitar ajuts destinats a entitats, associacions per a l’any 2012, aprovada per la Junta de Govern Local, en la sessió ordinària del dia 25 d’octubre de 2011.

IV. Que ambdues parts, en la representació que ostenten, reconeixen la importància del teixit associatiu com a element dinamitzador de la ciutat i com a motor de la seva vitalitat i tenen interès en desenvolupar a través del present conveni, un acord de col·laboració mutu que afavoreixi la implicació i participació real de tots els vilanovins i vilanovines i contribueixi a generar una ciutat cohesionada, socialment més justa, ecològicament més sostenible i amb igualtat d’oportunitats per a tothom. Per aquest motiu, subscriuen aquest conveni d'acord amb les clàusules que es contenen en els següents:

PACTES

1. OBJECTE DEL CONVENI

1.1.- Aquest conveni té per objecte establir els acords entre l’Ajuntament de Vilanova i la Geltrú, l’Entitat Pública Empresarial “Neàpolis” i Cineclub Sala1 pel que fa al desenvolupament de projectes adreçats a la població vilanovina en el marc d’un compromís mutu de treball vers la millora de la nostra qualitat de vida i pel bé comú.

1.2.- A través del present conveni es canalitza la col·laboració de les parts signatàries en relació a l'actuació esmentada anteriorment, atès que en aquesta conflueixen harmònicament l’interès específic de l'ens local i de l’entitat.

L’interès específic de l'Ajuntament és palesa en la connexió existent entre les actuacions que són objecte d'aquest conveni, les competències legals del dit ens en la matèria o sector afectats i el títol competencial relatiu al foment dels interessos municipals.

2. COMPROMISOS

2.1.- Les parts adopten, pel que fa al compliment del conveni, els compromisos següents:

2.1.1.- Per part de l’EPEL Neàpolis

- Cedir una sala del Cinema Bosc com a espai de la programació anual de Cineclub Sala1: tots els dijous per realitzar dues sessions de la mateixa pel·lícula, a les 20h i a les 22h, a excepció del primer dijous de mes que només es cedeix per la sessió de les 22h.

- Col·laborar en les propostes presentades per l’entitat, aportant els següents recursos per les sessions dels dijous:

· Una de les sales de projecció del Cinema Bosc amb equip de projecció digital i per 35mm, en condicions de ser usada.

El personal del cinema, adscrit al prestador del servei. dins de les seves tasques i horari de treball, atendrà la projecció del Cineclub amb la mateixa disposició que la resta de programació del cinema.

· Espai a la cartellera del Cinema Bosc per anunciar la pel·lícula dels dijous

· Afegir les sessions del Cineclub Sala1 a la difusió de la programació del cinema tant d’impremta com digital i en els mitjans de comunicació

Qualsevol altre despesa que pugui generar-se després de la signatura d’aquest conveni, haurà de ser pactada, amb l’empresa gestora del cinema.

Les obligacions contretes per l’EPEL Neàpolis, es portaran a efecte fins el moment que sigui titular del contracte d’arrendament del cinema Bosc, per tal una vegada s’extingeixi l’esmentat contracte, aquestes obligacions seran assumides per l’ajuntament de Vilanova i la Geltrú.

2.1.2.- Per part de l’Ajuntament

- Facilitar, en la mesura de les seves possibilitats, i a partir de seguir els terminis i condicions generals establertes per aquest ajuntament, suport en el muntatge d’infraestructures per les activitats de l’entitat.

2.1.3.- Per part de Cineclub Sala1

Difondre les arts audiovisuals a Vilanova i la Geltrú, mitjançant pel·lícules en Versió Original i fora del circuit purament comercial. Així com promoure el cinema en català i català. Pretén arribar a tota la població amb una programació setmanal i diferents esdeveniments durant l’any.

Organitzar cicles temàtics amb xerrades, cine fòrums i activitats d’oci amb fonaments artístics i culturals. 

Difondre la cultura cinematogràfica vilanovina i activitats per promoure la creació i la participació ciutadana de material audiovisual.

Col·laborar amb festivals nacionals i internacionals de renom.

Col·laborar, en la mesura de les seves possibilitats i a petició de l’Ajuntament de Vilanova i la Geltrú, en aquells actes on es demani la seva col·laboració.

Vetllar en tot moment per mantenir i augmentar la qualitat de la formació dels i les membres de l’associació.

Participar en aquelles propostes adreçades al sector associatiu de la ciutat, organitzades des de l’Ajuntament de Vilanova i la Geltrú.

Tenir arxivats i a disposició de l’Ajuntament, tots els documents originals justificatius de les obligacions referides.

Fer constar de forma específica, en tota la seva difusió, la col·laboració de l’Ajuntament, amb el text següent: “amb el suport de l’Ajuntament de Vilanova i la Geltrú” conjuntament amb el seu logotip.

Per la programació anual dels dijous:

· La tria de la programació i la gestió de les pel·lícules físiques és responsabilitat del Cineclub Sala1 

· El Cineclub Sala1 cobrarà als assistents una entrada, beneficiant-se dels guanys. Ofereix quotes mensuals i descomptes als seus socis

· Nomenar un únic responsable i persona de contacte amb el Cinema

· Facilitar promocions, previ d’acord amb l’empresa gestora del cinema i en el cas que sigui necessari, al públic de l’equipament

· Pagar els drets d’exhibició i el transport de les pel·lícules 

2.2.- Per a poder fer efectiu aquest conveni, el Cineclub Sala1 haurà d’estar al corrent de qualsevol deute contret envers l’Ajuntament.

2.3.- Ambdues parts donaran compliment a aquestes clàusules de forma eficient i d'acord amb la normativa que regula el present conveni.

2.4.- L’entitat, estudiarà la inclusió progressiva de productes de comerç just i solidari (alimentaris i no alimentaris) en tots els seus àmbits de relació, segons acord del Ple de l’Ajuntament en la sessió ordinària del dia 13 de desembre de 2004, en el qual es recull la voluntat de l’Ajuntament de Vilanova i la Geltrú de promoure i estimular l’ús d’aquests productes i incloure aquests paràmetres en tots els seus convenis de col·laboració.

3. VIGÈNCIA DEL CONVENI

La vigència del conveni comprendrà des del moment de la signatura fins al 31 de desembre de 2012, essent susceptible de pròrroga anual o renovació per acord exprés dels òrgans competents d'ambdues parts.

4. MODIFICACIONS DEL CONVENI

4.1.- Les modificacions del conveni requeriran la seva prèvia aprovació per ambdues parts.

4.2.- Les modificacions pactades s'adjuntaran com a annex d’aquest conveni.

5. INCOMPLIMENT DEL CONVENI

5.1.- L'incompliment del present conveni per qualsevol de les parts signatàries pot donar lloc a la seva resolució.

5.2.- La resolució del conveni i qualsevol altre litigi o controvèrsia que es susciti a propòsit del mateix, requereix que la part interessada o que es consideri lesionada formuli una sol·licitud en aquest sentit davant l’altre part. La desestimació expressa o presumpta de la dita sol·licitud serà susceptible de recurs contenciós administratiu.

5.3.- Si s'escau, l’Ajuntament podrà aplicar, en via administrativa, qualsevol de les mesures cautelars previstes en la legislació vigent.

6. CAUSES D’EXTINCIÓ DEL CONVENI
Aquest conveni es pot extingir per les causes següents:


a) Per la realització del seu objecte o expiració del seu termini. 

 
b) Per resolució, d'acord amb el pacte cinquè.


c) Per avinença de les parts signatàries.

d) Per les causes susceptibles de determinar la resolució dels convenis administratius. 

7. MARC NORMATIU DEL CONVENI

7.1.- Els pactes integrants d'aquest instrument, constitueixen la llei del present conveni.

7.2.- Regim jurídic general d'aquest conveni:

Aquest conveni té naturalesa administrativa, si bé, resta exclòs de l’àmbit del Decret Legislatiu 3/2011, de 14 de novembre, pel qual s’aprova el Text Refós de la Llei de contractes del sector públic, per aplicació del seu article 4.1.d.
8. COMISSIÓ DE SEGUIMENT

Es constitueix una Comissió Mixta de Seguiment, que vetllarà pel compliment del conveni, que haurà de ser informada del funcionament dels serveis i de l'aplicació dels recursos aportats per l’Ajuntament i Neàpolis, i d'estudiar, si és el cas, les possibles variacions a introduir en aquesta col·laboració.

Aquesta Comissió la integraran:

-
La regidora de Cultura  o persona en qui delegui. 

-
Un representant de la Regidoria.

-
Dos representants de l’entitat

- 
Un representant de l’EPEL Neàpolis mentre sigui titular del contracte d’arrendament del Cinema Bosc.

La Comissió es reunirà sempre que sigui convocada a l'efecte i al menys, una vegada a l'any.

9. JURISDICCIÓ COMPETENT

La naturalesa administrativa del present conveni fa que siguin competents per a resoldre en darrera instància els conflictes i incidències que puguin suscitar se, els òrgans de l'ordre jurisdiccional contenciós administratiu.

10. RESPONSABILITAT ENFRONT TERCERS

La responsabilitat que es pugui generar enfront tercers, a conseqüència de les actuacions derivades del desplegament d'aquest conveni correspon a l'entitat executora material de les actuacions.

I en prova de conformitat, els atorgants signen aquest conveni en el lloc i data que s’assenyalen.

Vilanova i la Geltrú, 27 de novembre de 2012

 14.
PROMOCIÓ DE LA CIUTAT. RATIFICACIÓ DE L’ACORD DE JGL DE 18 DE DESEMBRE DE 2012, D’ADEQUACIÓ D’UN ESPAI A LA PLATAFORMA DE SERVEIS A LES PERSONES PER A LA REALITZACIÓ D’UN COWORK D’EMPRESES DEDICADES A LA SALUT, NUTRICIÓ I ESPORT.

S’acorda: 
“RATIFICAR l’acord de la Junta de Govern Local de 18 de desembre de 2012, que literalment diu el següent:

“PRIMER. Establir un conveni amb el Consorci de Servei a les Persones de Vilanova i la Geltrú, que permeti ubicar en les seves dependències un espai cowork, destinat al tipus d’empreses dedicades a les tecnologies de la salut, l'esport i la nutrició i en reguli les condicions. 

SEGON. D’acord amb el pressupost elaborat per Serveis Tècnics de l’Ajuntament de Vilanova i la Geltrú, contraure la quantitat de 20.930’92 € per tal de condicionar l’espai a aquest ús. Aquesta quantitat, anirà a càrrec de les partides següents:

- 52.165.22701 Accions PINA, d'un import total de 8.256’37 €

- 10.430.22612 Accions PINA, d'un import total de 12.674’55 € del pressupost del 2012.

TERCER. Facultar l’Alcaldessa i el regidor de Promoció Econòmica, per a la signatura de qualsevol document relacionat amb aquest expedient.

QUART. Ratificar pel Ple de l'Ajuntament el present acord.

CINQUÈ. Notificar l'acord a Patrimoni.

SISÈ. Notificar l'acord als interessats.”

 15.
PROMOCIÓ DE LA CIUTAT. APROVACIÓ, SI ESCAU, DE L’EXTINCIÓ DE LA LLICÈNCIA DE LA PARADA NÚM. 1 DEL MERCAT DE MAR A FAVOR DE L’AJUNTAMENT.

S’acorda:
PRIMER. Acceptar la renúncia i, per tant, donar per extingida la llicència-concessió de venda de FORN DE PA ESCOFONT 1889, SL, corresponent a la parada núm. 1 del Mercat de Mar, sense dret a cap compensació o indemnització.

SEGON. Facultar l’Alcaldia perquè pugui signar tots els documents que siguin necessaris per executar aquest acord.

CONTROL DELS ÒRGANS DE LA CORPORACIÓ

  16.
donar compte de diversos decrets referents al cartipàs municipal:

· Decret de restitució de competències al Sr. FRANCESC XAVIER SÁNCHEZ VERA.
Es dóna compte del Decret de l’Alcaldia de data 13 de desembre de 2012, el qual es transcriu literalment a continuació:
Relació de fets

Atès que per Decret de l’alcaldessa de data 11 d’octubre de 2012 es va procedir a l’avocació temporal de les competències que ostentava el regidor de Salut i Convivència i a la delegació temporal de la signatura a favor del regidor Sr. MIQUEL ÀNGEL GARGALLO SERRANO, en l’àmbit competencial de la Regidoria de Seguretat i Protecció Ciutadana i específicament la potestat sancionadora.

Atès que l’esmentat decret esmentava que tant l’avocació de competències com la delegació de signatura eren de caràcter temporal fins que durés el procés electoral de les eleccions autonòmiques.

Atès que el procés electoral va finalitzar el dia 25 de novembre de 2012.

Fonaments de dret

Art. 16 de la Llei 30/1992, de 26 de novembre, en relació amb la delegació de firma.
Per tot això,

R E S O L C :

“PRIMER. Delegar al Sr. FRANCESC XAVIER SÁNCHEZ VERA les competències relatives a les regidories de Salut i Convivència, i que són les següents:

a) La presentació i la defensa davant del Ple municipal de la política i les propostes d’acord corresponents a l’àmbit de gestió delegada.

b) Les relacions amb els òrgans representatius de les administracions públiques, les institucions, les associacions i qualsevol altre tipus d’organització.

c) La instrucció dels procediments sancionadors relacionats amb l’àmbit de la seva competència i, específicament, la potestat sancionadora que inclou tots els actes administratius fins a la fermesa en via administrativa, per resoldre els procediments sancionadors en matèria de trànsit, circulació de vehicles amb motor i seguretat vial, que siguin de competència municipal.

d) L’adjudicació de contractes administratius i privats, i l’autorització i disposició de despeses quan el seu import no sobrepassi la quantitat a partir de la qual es confereix l’aprovació a la Junta de Govern municipal, d’acord amb les bases d’execució del pressupost municipal, i l’actuació estigui prevista en el pressupost dins l’àmbit de la seva responsabilitat, sempre que l’expedient no es tramiti a través del Servei de Compres i Contractació.[image: image1.png]
e) La resolució dels expedients propis de les competències delegades mitjançant actes administratius.

f) La notificació i trasllat d’informes dels serveis tècnics i administratius; trasllats i oficis de remissió a organismes oficials de documentació contractual, certificats, edictes, sol·licitud d’informes etc., en els assumptes de la seva competència.

g) El seguiment i l’avaluació política de les actuacions i els programes de l’Administració municipal en l’àmbit de les competències delegades.

SEGON. Revocar la delegació de firma a favor del regidor Sr. MIQUEL ÀNGEL GARGALLO SERRANO, en l’àmbit competencial de la Regidoria de Seguretat i Protecció Ciutadana i específicament la potestat sancionadora que inclou tots els actes administratius fins a la fermesa en via administrativa, per resoldre els procediments sancionadors en matèria de trànsit, circulació de vehicles amb motor i seguretat vial, que siguin de competència municipal, i atorgar-la al Sr. FRANCESC XAVIER SÁNCHEZ VERA.

TERCER. Donar trasllat d’aquest Decret als interessats, així com ordenar la seva publicació al Butlletí Oficial de la Província i donar-ne compte al Ple i als portaveus dels grups municipals.”

· Decret de nomenament de membres de diferents comissions informatives.
Es dóna compte del Decret de l’Alcaldia de data 17 de desembre de 2012, el qual es transcriu literalment a continuació:
Relació de fets

Atès que fruit de la substitució de la regidora ENCARNA GRIFELL MARTÍN pel Sr. MIGUEL ÁNGEL IGLESIAS MONTOUTO, resulta necessari reorganitzar el cartipàs municipal pel que fa als membres de les diverses comissions informatives.

Fonaments de dret

Atesa la Llei 7/85, de 2 d’abril, reguladora de les bases del règim local.

Per tot això,

RESOLC:

“PRIMER. Nomenar els regidors del grup municipal del PSC que s’esmenten a continuació com a membres de les Comissions Informatives, segons el detall següent:

COMISSIÓ INFORMATIVA DE SERVEIS A LES PERSONES

Sr. Joan Ignasi Elena i García, en substitució de la Sra. Encarna Grifell Martín.

COMISSIÓ INFORMATIVA DE SOCIETAT DEL CONEIXEMENT I SERVEIS PERSONALS SECTORIALS

Sr. GERARD LLOBET SÁNCHEZ, en substitució de la Sra. Encarna Grifell Martín.
COMISSIÓ INFORMATIVA DE PROMOCIÓ DE LA CIUTAT

Sr. JOAN MARTORELL i MASÓ, en substitució del Sr. Joan Ignasi Elena i García.

COMISSIÓ INFORMATIVA DE SERVEIS A LA CIUTAT

Sr. MIGUEL ÁNGEL IGLESIAS MONTOUTO, en substitució del Sr. Joan Martorell i Masó.
SEGON. Es donarà trasllat d’aquest Decret als interessats, als presidents/es de les Comissions Informatives i se’n donarà compte al Ple de l’Ajuntament.”
· DECRET D’AVOCACIÓ TEMPORAL DE LES ATRIBUCIONS DE LA REGIDORA SRA. ARIADNA LLORENS GARCÍA.

Es dóna compte del Decret de l’Alcaldia de data 27 de desembre de 2012, el qual es transcriu literalment a continuació:
Antecedents de fet
I. Per Decret de l’Alcaldia de 15 de juny de 2011 (publicat al BOPB de 5 de juliol de 2011), es va nomenar la Sra. Ariadna Llorens i Garcia regidora d’Educació, Ocupació, Tecnologies i Societat de la Informació, Infància, Adolescència, Gent Gran i Equitat, i se li van delegar les atribucions per a la gestió dels assumptes relacionats amb l’àmbit de competències de la Regidoria, en els termes que establia el propi Decret. 
II.  Amb motiu de l’absència de la Sra. Ariadna Llorens i Garcia s’han d’avocar de forma temporal aquestes competències, delegar-les en altres regidors i regidores i nomenar el seu suplent a la Presidència de la Comissió Informativa de Societat del Coneixement i Serveis Personals Sectorials. 

Fonaments de dret

Articles 11 i següents de la Llei 30/1992, de 26 de novembre, del règim jurídic de les administracions públiques i del procediment administratiu comú; articles 8 i següents de la Llei 26/2010, de 3 d’agost, de procediment administratiu de Catalunya; articles 43 i següents del Reial Decret 2568/1986, de 28 de novembre, que aprova el Reglament d’Organització, Funcionament i Règim Jurídic de les Entitats Locals; articles 21 i següents de la Llei 7/1985, de 2 d’abril, de bases del règim local; articles 52 i següents del Decret Legislatiu 2/2003, de 28 d’abril, que aprova el Text Refós de la Llei municipal i de règim local de Catalunya.

Per tot això, 

RESOLC:

PRIMER. Avocar temporalment les atribucions delegades a la Sra. Ariadna Llorens i García pel Decret de l’Alcaldia de 15 de juny de 2011. 

SEGON. Delegar temporalment les atribucions per a la gestió dels assumptes de la Regidoria d’Educació, Ocupació, Tecnologies i Societat de la Informació, Infància, Adolescència, Gent Gran i Equitat en els àmbits que es relacionen a continuació, en els regidors i regidores següents:

Tecnologies i Societat de la Informació: Sr. Miquel Àngel Gargallo Serrano

Tegar: 




Sra. Blanca Albà Pujol

Neàpolis: 




Sr. Gerard Figueras i Albà

IMET:

 



Sra. Maria Josep Riba Huguet 

Equitat, Gent Gran, Infància i Adolescència: 
Aquestes atribucions retornen temporalment a l’Alcaldia i seran exercides directament per la Sra. Neus Lloveras i Massana.

TERCER. Aquesta delegació comporta, amb relació als respectius àmbits, la capacitat per dictar els corresponents actes administratius i les facultats següents:

a) La presentació i la defensa davant del Ple municipal de la política i les propostes d’acord corresponents a l’àmbit de gestió delegada.

b) Les relacions amb els òrgans representatius de les administracions públiques, les institucions, les associacions i qualsevol altre tipus d’organització.

c) La instrucció dels procediments sancionadors relacionats amb l’àmbit de la seva competència.

d) L’adjudicació de contractes administratius i privats, i l’autorització i disposició de despeses quan el seu import no sobrepassi la quantitat a partir de la qual es confereix l’aprovació a la Junta de Govern municipal, d’acord amb les bases d’execució del pressupost municipal, i l’actuació estigui prevista en el pressupost dins l’àmbit de la seva responsabilitat, sempre que l’expedient no es tramiti a través del Servei de Compres i Contractació.

e) La resolució dels expedients propis de les competències delegades mitjançant actes administratius.

f) La notificació i trasllat d’informes dels serveis tècnics i administratius; trasllats i oficis de remissió a organismes oficials de documentació contractual, certificats, edictes, sol·licitud d’informes etc., en els assumptes de la seva competència.

g) El seguiment i l’avaluació política de les actuacions i els programes de l’Administració municipal en l’àmbit de les competències delegades.

L’exercici d’aquestes atribucions queda exclòs en aquells àmbits en què es confereix una delegació específica a favor d’un altre regidor o tinent d’alcalde.

QUART. Aquesta delegació serà efectiva i executiva a partir del dia de la presentació de la baixa laboral de la Sra. Ariadna Llorens García, i la seva vigència s’estendrà fins al moment en què es reincorpori a la seva activitat com a regidora de l’Ajuntament, sense perjudici de la potestat d’advocació d’aquesta Alcaldia.

Tanmateix, les resolucions que s’adoptin per delegació s’entendran dictades per aquesta Alcaldia, com a titular de la competència originària, a la qual s’haurà de mantenir informada de l’exercici de la delegació.
CINQUÈ. Designar el Sr. Gerard Figueras i Albà com a suplent de la Sra. Ariadna Llorens i García en la Presidència de la Comissió Informativa de Societat del Coneixement i Serveis Personals Sectorials, durant tot el període de la seva absència.

SISÈ. Ordenar la publicació d’aquest decret al Butlletí Oficial de la Província i donar-ne compte al Ple en la primera sessió que tingui lloc, i als portaveus dels grups municipals.

  17.
Donar compte de diferents acords adoptats per la Junta de Govern Local:

· 
Donar compte de l’acord de JGL d’11 de desembre de 2012, de renúncia a la subvenció concedida pel Consell Català de l’Esport i donar per resolt el conveni signat entre l’Ajuntament i el Consell Català de l’Esport.
“PRIMER. Renunciar a la subvenció concedida pel Consell Català de l’Esport en data 20 de juliol de 2010 i donar per resolt el conveni signat entre l’Ajuntament i el Consell Català de l’Esport en data 13 de març de 2012 en virtut del qual es regulaven les condicions i compromisos aplicables a l’atorgament d’aquesta subvenció.
SEGON. Comunicar la renúncia al Consell Català de l’Esport.

TERCER. Facultar la Sra. alcaldessa i la regidora d’Esports a la signatura de tots els document que li siguin de referència.

QUART. Donar compte al Ple del present acord.”
· 
Donar compte de l’acord de JGL de 18 de desembre de 2012, aprovació de la proposta de resolució de l’addenda al conveni amb la Fundació Institut de Reinserció Social (Fundació IRES) per a la realització d’activitats de prevenció de la violència masclista i la no renovació de les addendes de Salut i Joventut.

“PRIMER. Aprovar la resolució de l’addenda realitzada al conveni entre l’Ajuntament de Vilanova i la Geltrú i la Fundació Instituto de la Reinserción Social (Fundació IRES) per a la realització d’activitats de prevenció de la violència masclista durant el curs escolar 2012-2013, amb efectes des del dia 20 de desembre de 2012.

SEGON. Notificar aquest acord a la Fundació Instituto de la Reinserción Social (Fundació IRES) perquè en el termini de 10 dies pugui formular al·legacions.

TERCER. Aprovar la no renovació de les addendes de Salut i Joventut per a l’any 2013.

QUART. Notificar aquest acord a la Fundació Instituto de la Reinserción Social (Fundació IRES).

CINQUÈ. Facultar l’alcaldessa perquè en nom de la Corporació signi els documents que siguin necessaris per executar el present acord.

SISÈ. Deixar sense efecte el pagament dels tallers pendents de realització a partir de la data de resolució de l’addenda.

SETÈ. Donar compte del present acord a la propera sessió del Ple de la Corporació.”
  18.
MOCIÓ DEL PSC PER UN PLA DE NOUS APARCAMENTS DE BICICLETES

Es retira.
19.
MOCIÓ DE LA CUP PER DEMANAR L’ANUL·LACIÓ DEL CONVENI URBANÍSTIC AMB ELS PROPIETARIS DE PART DELS TERRENYS DE LA MASIA D’EN DIMAS

Es deixa sobre la taula.
20.
MOCIÓ D’ICV PER REALITZAR UN ESTUDI SOBRE MOBILITAT AL NUCLI ANTIC DE VILANOVA I CONVOCAR EL COSSELL ASSESSOR DEL NUCLI ANTIC I DEL PAISATGE URBÀ.
S’ACORDA:

“PRIMER. Fer un estudi, durant dos períodes de mes i mig a l’hivern i mes i mig a la primavera-estiu, del trànsit de vehicles per minut en diferents carrers del nucli antic, com a mínim els carrers de l’Església, Sant Antoni, Major, de les Premses i Joaquim Mir. Que l’estudi reculli diferents franges horàries dels dies feiners i festius.

SEGON. Convocar el Consell assessor del nucli antic i del paisatge urbà, en un espai i en horari adequat per tal que, a més dels seus membres, puguin assistir veïns per tal d’expressar la seva opinió sobre el trànsit de vehicles i la implantació de zona de vianants consensuada en anteriors consells i en el PINA.”
21.
MOCIÓ DEL PSC PER AL SEGUIMENT DEL PLA DE XOC PER L’OCUPACIÓ A VILANOVA I LA GELTRÚ.
En el Ple ordinari del dia 8 d’octubre de 2012 es va aprovar una moció presentada pel grup municipal del PSC per un Pla de xoc per l’ocupació a Vilanova i la Geltrú, amb els següents acords:

1. Prioritzar l’execució de les polítiques d’ocupació, involucrant al màxim tots els departaments de l’Ajuntament i sobretot treballant conjuntament l’IMET i l’Àrea de Promoció Econòmica.  En aquest sentit, qualsevol traspàs de personal de l’IMET a l’Ajuntament s’haurà de tornar a autoritzar prèviament pel Consell Rector de l’IMET.

2. Elaborar un Pla de xoc per l’ocupació, amb l’objectiu que durant el període d’octubre de 2012 a juny de 2013 s’arribi al 75% de les persones aturades de Vilanova i la Geltrú, a través d’accions formatives, d’orientació, d’emprenedoria o d’ocupació.

Malauradament, tal i com prevèiem, l’atur al mes de novembre a Vilanova i la Geltrú va arribar a una taxa del 19,46% (dada extreta dels estudis de la Diputació) i al mes de desembre tan sols ha disminuït un 0,23%.  Res fa pensar que aquest mes de gener aquestes dades millorin.
Cada cop es fa més necessari i urgent la concreció i posada en marxa d’aquest Pla de Xoc.

Per això, s’acorda:

“PRIMER. Convocar en un termini màxim de 15 dies una mesa de treball en la qual hi estiguin representats tots els agents socials per planificar i/o ratificar les actuacions concretes corresponents a les 12 línies de treball especificades en el Pla de xoc aprovat en la moció.

SEGON. Establir un mecanisme mensual de seguiment de les actuacions planificades en aquest Pla de xoc.”

22.
MOCIÓ DE LA CUP PER AL TANCAMENT DELS CENTRES D’INTERNAMENT D’ESTRANGERS.
S’acorda:
“PRIMER. Que l’Ajuntament insti el Parlament i el Govern de Catalunya a posicionar-se en contra de l’existència dels Centres d’Internament per a Estrangers i a actuar en conseqüència clausurant-los.

SEGON. Que l’Ajuntament insti el Parlament i el Govern de Catalunya a no privar mai més de llibertat persones només per la seva situació administrativa irregular.”

  23.
Moció de la CUP per fer un manteniment de parcs i jardins en què no s’utilitzin herbicides amb Glifosat i per defensar la producció i el consum de productes agroecològics ja que aquests no contaminen amb herbicides.

S’ACORDA:

“Primer. L’Ajuntament de Vilanova i la Geltrú retirarà de manera preventiva i immediata el Glifosat que ara apliquen els serveis municipals com a herbicida en espais urbans i substituirà aquesta pràctica per mitjans mecànics per desherbar o per qualsevol altra tècnica compatible amb la salut dels ciutadans i del medi ambient.

Segon. L’Ajuntament de Vilanova i la Geltrú substituirà l’aplicació d'herbicides amb Glifosat en àrees no freqüentades per la població en el termini d’un any, experimentant en aquest temps les millors pràctiques alternatives respectuoses, sostenibles i sense risc.

Tercer. L'Ajuntament de Vilanova i la Geltrú  impulsarà la producció i consum de productes de l'agricultura i ramaderia ecològica del territori, la gestió de la qual  es basa  fonamentalment en la biodiversitat de l'entorn i dels camps, i no fa servir cap tipus d'herbicides, ni plaguicides de síntesi.

Quart. L’Ajuntament de Vilanova i la Geltrú s’adreçarà al Departament de Territori i Sostenibilitat de la Generalitat (Direcció General de Carreteres i Ports de la Generalitat), als Serveis d'Infraestructures Viàries i Mobilitat de la Diputació de Barcelona, al Ministerio de Fomento i a RENFE per demanar informació de l’aplicació de Glifosat en el terme municipal de Vilanova i la Geltrú i sol·licitar que, com a mesura preventiva de protecció de la salut, no s’apliqui aquest herbicida en el desherbat de vores de les carreteres de la seva competència i de les vies de ferrocarril.

Cinquè. L’Ajuntament de Vilanova i la Geltrú continuarà explorant alternatives per minimitzar l’impacte sobre la salut de les persones i la contaminació ambiental, i es proposa l’objectiu de substituir els plaguicides de síntesi que s’utilitzen actualment per tècniques respectuoses amb el medi, la seva diversitat i la salut de les persones. Si cal l'Ajuntament es replantejarà el model de jardineria i d'agricultura al municipi, tal com han fet ja altres Ajuntaments de Catalunya.

Sisè. L’Ajuntament de Vilanova i la Geltrú traslladarà els presents acords al Departament de Territori i Sostenibilitat de la Generalitat (Direcció General de Carreteres i Ports de la Generalitat), als Serveis d'Infraestructures Viàries i Mobilitat de la Diputació de Barcelona, al Ministerio de Fomento, a RENFE, a “Som lo que sembrem”, a l’Agrupació per a la Protecció del Medi Ambient (APMA) i a les persones interessades de la ciutat.”
MOCIÓ D’URGÈNCIA D’ICV i DEL PSC PER AL MANTENIMENT DELS LLOCS DE TREBALL DEL SERVEI DE NETEJA D’EDIFICIS I EQUIPAMENTS MUNICIPALS

S’acorda:

“PRIMER. Garantir que no es perdi cap lloc de treball més de l’empresa adscrita al servei de neteja de les dependències municipals i escoles públiques de Vilanova i la Geltrú, ni es carregui el cost de la reducció sobre les retribucions de les treballadores i treballadors i les seves condicions laborals, tret que hi hagi un acord en un altre sentit amb els treballadors. 

SEGON. Garantir que la negociació no afectarà a les condicions de neteja i higièniques dels equipaments municipals, especialment centres escolars, esportius i mercats públics.”

MOCIÓ D’URGÈNCIA DE LA CUP PER AJORNAR L’ENTRADA EN VIGOR DEL NOU CONTRACTE DE NETEJA DELS EDIFICIS MUNICIPALS I LA REALITZACIÓ D’UN ESTUDI DE LA MUNICIPALITZACIÓ D’AQUEST SERVEI.

S’acorda:

“PRIMER. Fer un estudi exhaustiu i de forma urgent durant els propers dos dies on es valorin els costos i beneficis que suposaria tant per a aquest Ajuntament com per a les treballadores i la pròpia qualitat del servei, la municipalització de la neteja de les dependències municipals.

SEGON. Demanar als serveis jurídics de l’Ajuntament un estudi jurídic sobre la possibilitat de rescindir el contracte amb Selsa per incompliment de les condicions de la plica.”

Aquest és l’extracte dels acords adoptats en la sessió expressada a l’encapçalament, la qual cosa certifico.

El secretari
Isidre Martí i Sardà
: . . . . . . . . . . . . .








